Brionski plenum: okolnosti, uzroci i posledice (44)\nNovo vreme i njegovo breme\nKPJ nije pred Drugi svetski rat, u tome ratu, niti posle oslobođenja, bila za rasturanje Jugoslavije, rukovođena tobože Odlukama Drezdenskog kongresa KPJ iz 1928. godine, kako to danas apostrofiraju pojedinci.\nNe, KPJ se pred Drugi svetski rat, u tome ratu, i kasnije, zalagala za Jugoslaviju, istina sa sasvim drugačijim društvenim uređenjem. A, što se tiče državnoga uređenje -KPJ se rukovodila Sovjetskim ustavom iz 1936. godine: savezne republike, autonomne pokrajine u sastavu saveznih republika, već prema konkretnim situacijama u pogledu nacionalnoga sastava tih republika, odnosno pokrajina.\nIstina: slušao sam argumentovanu tezu jednog Ličanina, prvoborca, posle oslobođenja funkcionera Savezne UDB-e: Jugoslavija nije rasturena 1991. nego krajem novembra 1943. godine odlukama Drugog zasedanja Avnoj-a u Jajcu, kojom su odlukom stvorene šest narodnih republika u Jugoslaviji i faktički likvidirana monarhija Karađorđevića, kao stvaraoca i nosioca jedinstva Jugoslavije.\nTaj Ličanin mi je govorio: „...Nismo mi Ličani, Srbi, masovno učestvovali u partizanima za stvaranje nove, drugačije Jugoslavije , već isključivo da bismo sačuvali glavu na ramenima, da ne bismo bili ustaškim nožem poklani!"\nProjektujući ovu tezu do kraja trajanja Jugoslavije, može se zaključiti kao istina i sledeće: Nova Jugoslavija i drugačije društveno uređenje u njoj stvoreni su prvenstveno pobedom partizana, Srbi su činili više od polovine, u pojedinim etapama, više i od dve trećine partizanskih boraca pod Titovom komandom. Svaki od čitalaca ovoga teksta može da produži logično razmišljanje i da konstatuje „zlu kob" Srba u Drugom svetskom ratu, pa i u rasturanju njihove države Jugoslavije!\nTema moga osvrta koji ispisujem o Beogradu kao glavnom gradu Jugoslavije-neodoljivo mi sugeriše da prethodnog iznesem stvarne anegdote o mome ličnome životu, ali i životu drugih osoba, ne samo Srba, koje će mnogo toga reći i o Beogradu i o drugim vitalnim detaljima i o Jugoslaviji.\nPrvi put u životu ušao sam u Beograd nekoliko dana po oslobođenju. Nas osmoro omladinaca (pet okruga sa Juga Srbije, zatim: kruševački, i dva pomoravska okruga) stigli smo na prvi novinarski kurs, kao budući dopisnici, saradnici „Mladoga borca" (list omladine: SSAOS-a) i „Mi mladi" (list omladine Jugoslavije : USAOJ-a). Da ne opisujem peripetije noćne kroz Beogradske ulice od železničke stanice do odrednice: Vila na uglu Krunske i ulice Koče Kapetana...\nVila prostrana, nekoliko soba, u svakoj po tri kreveta , itd. Ali -nema svetla. Primetili smo luster na plafonu, i pomislili smo da su na njemu maliker sveće, kao na čiracima u crkvama. Jedan drugar se savije, dlanovima osloni na svoja kolena, drugi se popne na njegova leđa, treći dodaje neke papire, četvrti pali papire i dodaje drugaru na leđima, da on zapali sveće. Tek onda, na razočarenje svih, vidimo da to nisu sveće, nego šiljate sijalice. Niko od nas osmoro nikada nije video niti znao za sijalice takvoga oblika. Cele noći smo se kikotali i preturali po sobama: bila je to do pre par dana vešernica nemačkih vojnika -mnogo odličnih pidžama bejaše.\nPreko puta „naše" vile, bila je druga, prizemna vila, svojina pre rata nekoga kraljevskog „poglavice". U njoj je bilo tada sedište Pokrajinskog komiteta SKOJ-a za Srbiju, tu i njihova menza, i nas osmoro šest dana smo se u toj menzi hranili. Uglavnom marmelada za doručak, ponekad geršle kuvane, itd. Posle doručka pod vođstvom Zage Stoilović, člana PK SKOJ-a, odlazili smo u redakcije: „Borbe" (za vreme rata tu je štampano Nedićevo „Vreme"), „Politike" (tu smo prvi put u životu videli rotacione mašine, uveče štampanje lista,i preko nekih „putanja" slivanje na platforme, pakovanje...Radio Beograd bejaše tada smešten u sadašnjoj zgradi Ministarstva spoljnih poslova, na petom spratu, mali okrugli prozori. Razgovarali i razgledali prostorije sa tadašnjim saradnicima, urednicima Radija: Roksandom Njeguš, partizankom iz Dalmacije i Dušanom Kostićem, iz Crne Gore, potonjim glasovitim književnikom.\nU redakciji lista „Mi mladi" razgovarali smo sa urednicima: Branom Perović, Grozdanom-Zinom-Bijelić i Brankom Ćopićem.\nU „Mladom borcu" razgledali prostorije, geštletere, razgovarali sa glavnim urednikom Dobricom Ćosićem-Gedžom i urednikom Zoranom Žujovićem. U TANJUG-u, koji se upravo razmeštao po svojim prostorijama u Frankopanovom ulicom (danas je to Resavska), razgledali smo uređaje i dugo razgovarali sa urednikom Jovanom Marinovićem.\nSvake noći, po ulicama treštali su mitraljezi, karabini...Bežali su noću za Zemun, Srem, mnogi ljotićevci, nedićevci, četnici, Nemci...Mnogi su na varke obmanjivali partizanske mladiće, noćne patrole...i uspešno prelazili preko Save i Dunava u Srem.\nZa sve nas, znam i danas, sve je to bilo novo, prvi put u životu u velikome gradu...Svi smo mnogo naučili, zapamtili, kasnije godinama kad bismo se sreli prepričavali uspomene, doživljaje, prvi put to videli, naučili...\nTako je Beograd, glavni grad Jugoslavije delovao i zračio, ne sam za nas mlade provinicijalce iz Srbije.\nFebruara 9., 1945. stupio sam na Kurs za SKOJ-evske rukovodioce pri Pokrajinskom komitetu SKOJ-a za Srbiju. Spavaonice, menza i učionice bile su nam u zgradi jedne osnovne škole u Kosmajskoj ulici ispod hotela „Palas" na Zelenom vencu (sada je to ulica Maršala Birjuzova). Bio sam u sobi spavaćoj sa Vladom Djanićem iz Subotice i Juhas Gezom, iz Feketića.\nOdredili su nam pet muškaraca i jednu devojku da odemo na upoznavanje i razgovor sa drugom Đidom (Milovanom Đilasom, članom Politbiroa CK KPJ ). Više nego radoznali i srećni! Stigli su u zgradu „Madere"-tu su bile tada prostorije CK KPJ; kancelarija Đilasova na IV spratu. Propusnice, legitimisanje sve brzo i OK. Liftboj otvara vrata lifta i prima trojicu. Nas dvojica i drugarica-bila je to Prijepoljka, iz Okružnog komiteta SKOJ-a Užica, u kompletnoj partizanskoj engleskoj garderobi: crne originalne duboke cipele, žute pantalone i žuta vindnjaka, Titovka na glavi, oko pojasa opasač i na njemu pištolj "Parabelum".\nKad je lift krenuo uvis sa trojicom naših drugara i liftbojom-Prijepoljka potegne parabelum i opali metak u plafon! Uplašila se: šta to i ko odvede njene drugare! Niko od nas, pa ni ona, nije znao ranije šta je lift i kako se s njim manipuliše! Razume se Đilas je bio obavešten o incidentu, razumeo je drugaricin strah i nije bilo komentara, upadica.\nDobro smo zapamtili njegove sugestije: "...Teorijsko, ideološko-političko obrazovanje snažno je to oružje u našim rukama-Članove KPJ i SKOJ-a! Učite, budite radoznali, pitajte..."\nBio sam među najboljim slušaocima kursa, i odmah zatim upućen na dvomesečni kurs CK SKOJ-a, u Francuskoj ulici, u toj zgradi je Grčka ambasada bila pre rata, a koliko znam i danas je. Rukovodilac kursa bila je energična i dinamična Šapčanka Persida (Perka) Ilić, ja sam bio njen pomoćnik. Predavači sve drugari iz prvoga vojnoga, političkoga, pa i međunarodnoga dejstvovanja (Veljko Vlahović, Božidar Maslarić) Milentije Popović, Rato Dugonjić, Boris Ziherl i drugi.\nBilo je odlučeno da sredinom maja, kada se završava kurs, bude priređen svečaniji i bogatiji ručak za slušaoce, predavače, osoblje na radu u CK SKOJ-a'.\nPerka Ilić odredi mene da odem u Komandu grada Beograda, kod komandanta grada Beograda general-majora Ljubodraga Đurića, Užičanina, u ratu komandanta Druge proleterske brigade, uoči oslobođenja Beograda danima pored Tita u Krajovi (Rumunija) gde je Tito boravio po povratku iz Moskve, kamo je odleteo sa Visa na razgovore sa Staljinom!\nUpoznao sam Đurića sa našim idejama, i on je odmah: "Za SKOJ-vce uvek sve!". Odobrio nam je džak šećera, a meni obezbedio kamion i šofera za odlazak u Futog (Bačka) po namirnice: povrće, zimnicu i drugo.\nKrenuo sam sa šoferom i kamionom oko podne 1945. Stigli smo u Novi Sad i tu nam je bilo rezervisano prenoćište, ujutru doručak, kraće razgledanje Novog Sada. Smestili su nas u odaje Pokrajinskog komiteta KPJ za Vojvodinu, ujutru doručak u njihovoj menzi.\nServirka, u propisnoj garderobi, stavlja pred mene i šofera po dve bele kifle (tzv.belo pecivo, to kasnije saznajem za ime tih dveju kifli), šolju bele kafe i po dve karonske čaše (kasnije vidim: bio je to med), zatim u žutoj ambalaži tri kockice (kasnije saznajem da je to puter), i pred obojice beli, tekstilni ubrus.\nNišta ja znao nisam šta i kako da uradim...Gledam okolo i primećujem: gosti beli ubrus vezuju dvema pantljikama oko vrata, a ubrus preko odela da se zaštite od eventualnih mrvica, mrlja, zatim otvaraju žuti omot-kasnije saznajem da je to puter, i otvaraju kutije sa medom. Zatim na parče kifle nožem nanesu malo putera, pa preko putera malo meda, pa u usta, i onda piju belu kafu. Prvi put u životu sam video takav doručak, ubrus-salvetu i kako se sve to upotrebljava, jede i pije\nPosle doručka razgledanje Novog Sada. Odjednom masa naroda na ulicama, preko zvučnika obaveštenje: Crvena Armija zauzela Berlin! Ubrzo, veliki miting, o padu Berlina govori Jovan Veselinov-Žarko, sekretar PK KPJ za Vojvodinu, od 1924. godine član KPJ, četiri godine školovanja u Moskvi, na kursu Kominterne, 14 godina na robiji u Sremskoj Mitrovici, 1941. spašavaju ga poletni SKOJ-evci, među njima glavna Stanka Munćan, kasnije supruga Jovana Veselinova.\nBio je to moj prvi susret sa Jovanom Veselinovim. Od 1963. do 1969. bio sam šef njegovoga kabineta, svakodnevno se viđali, razgovarali...A, poslednji naš susret bio je opet drugoga maja 197...., ali u jednoj po meni teškoj, delikatnoj situaciji. Bilo je to u dvorištu njegove vile u Tolstojevoj ulici na Dedinju. O tome detaljnije u trećem delu ovoga moga teksta u Beogradu, glavnom gradu Jugoslavije.\nDa naglasim: osim drugih značajnih događaja u Beogradu u kojima sam učestvovao, bio prisutan: bio sam delegat na Prvom kongresu omladine Srbije 16-18 novembra 1944. Prvi put video i neposredno slušao Maršala Tita. Na Kongresu sam sreo i Gordanu Mihajlović, ćerku Draže Mihajlovića, bila je ona delegat na tome kongresu. Inače, Gordana je bila aktivni član beogradske SKOJ-evske organizacije od 1941. godine! Priključila se partizanima prvom prilikom koja joj se ukazala. Bilo je to septembra 1944. u okolini Valjeva. Postala je sanitetski referent u Petoj srpskoj brigadi, XXI- srpska divizija; upravo brigada i divizija u kojima sam ja jula 1944. bio zamenik komesara čete! Kao delegat tih jedinica učestvovala je na Prvom kongresu omladine Srbije, novembra 1944. u Beogradu. Bila je vrlo hrabra bolničarka na Sremskome frontu, na kome je i teško ranjena proleća 1945. Od posledica ranjavanja umrla je nekoliko godina po oslobođenju u Beogradu, u ulici Cvijićivoj u blizini podvožnjaka ka Novom groblju.\nCrvenom armijom za oslobođenje Beograda. Ranković je u blizini Valjeva.\nTito je u Krajovi u Rumuniji. Depešom, Ranković podseća Tita na predstojeću ofanzivu za oslobođenje Beograda i kaže da bi trebalo odrediti osobu koja bi komandovala jedinicama za oslobođenje Beograda. Pa veli: da li Sreten Žujović (Žujović je stari revolucionar, Komandant glavnoga štaba partizana u Srbiji leta 1941; celo vreme za vreme rata pomoćnik vrhovnoga komandanta-Tita), ili Koča Popović (Koča je španski borac, prvi komandant Prve proleterske brigade, prve proleterske divizije, prvog proleterskog korpusa, spasilac bitke na Sutjesci, od leta 1944. glavni komandant partizanskih jedinica na teritoriji Srbije), ili Peko Dapčević, (komandant Druge proleterske divizije, koja je leta 1944. prešla preko Drine u Srbiju, jurišala ka Kopaoniku i time spasila partizane na Jugu Srbije, koju su progonile jake snage četnika, nedićevaca, Bugara i Nemaca; partizani su se sa pet divizija povukli čak do iznad Gnjilana na Kosovu). Tito odgovara depešom: „Da , slažem se, Peko!"\nTada nije bilo komentara, kasnije tu i tamo: „Tito očigledno nije bio za to da Srbin komanduje jedinicama za oslobođenje Beograda, navodno: bilo bi mnogo popularnosti za Srbe i Srbiju!"\nJedinicama za oslobođenje Beograda komandovao je Peko Dapčević. Kasnije i jedinicama na Sremskome frontu.\nMilovan Đilas dva puta mi je govorio: "...Dva najistaknutija naša partizanska komandanta nesumnjivo su bili Koča Popović i Peko Dapčević. Ali, između Koče i Peka postojala je jedna bitna razlika. Koča je uvek vodio računa da svaku bitku, pobedu, okonča sa što manje žrtava. Peku je u prvom planu uvek bilo da mu svaka bitka i pobeda bude što trijumfalnija, bez obzira na broj žrtava..."\nZa oslobođenje Beograda poginulo je oko 3.000 partizana i oko 900. Crvenoarmejaca. Bilo je mnogo žrtava i na Sremskome frontu. Dok sam ja bio na kursu za SKOJ-evske rukovodioce februara-marta 1945. u Kosmajskoj ulici u Beogradu, Nemci su bili probili sremski front; bilo je straha da ne prodru do Beograda, a u Beograd više nema jedinica Crvene Armije-sve su otišle prema Budimpešti, kasnije Beču....Tito je tada posetio Sremski front, silazio i u rovove partizanske...I kada se vratio u Beograd, kazao je drugovima oko sebe, među kojima je bio i Ljubodrag Đurić: "...Peko se ne snalazi. Moraćemo da ga pošaljemo na doškolavanje u akademiju Crvene Armije u Moskvi."\nI zaista, sa prvom grupom vaših oficira JNA, koju je predvodio Arso Jovanović, načelnik Generalštaba, bio je i Peko Dapčević, koja je otišla na školovanje u Moskvu. Komandanti tri ostale armije: Koča Popović-druge, Kosta Nađ-treće i Petar Drapšin-četvrte nisu slati na školovanje u akademiju Crvene Armije u Moskvi.\nZajedno sa Kočom Popovićem, Blagojem Neškovićem, tada sekretarom CK KPJ za Srbiju, Ljubodrag Đurić se spustio padobranom na partizanski aerodrom u Jablanici, u Bojniku, blizu Leskovca. Koča je tada imenovan za komandanta Glavnog štaba Srbije, a Ljubodrag Đurić, za njegovog zamenika. Koča je preuzeo dužnost od Petra Stambolića.\nBlagoje Nešković se vratio na svoju dužnost, koju je privremeno vršio Petar Stambolić. Obe te logične smene-Petar Stambolić je teško podneo i vajkao se tada Ljubodragu Đuriću: "Ja sam sada niko i ništa!"\nĐurić je sve to detaljno opisao u svojoj knjizi „Ratni dnevnik", koji je kasnije lično uručio i Titu. Ljubodrag Đurić se posle oslobođenja oženio partizankom M.P. od koje se ubrzo rastavio i zbog neverstva. Zatim se oženio Slavkom Morić, sestrom legendarnog komunističkog drugara iz Dalmacije, i sa njom dobio dve ćerke. Slavka je kasnije postala uspešni stručnjak -psihijatar i bila direktor Zavoda za mentalno zdravlje u Beogradu, u Palmotićevoj ulici br.17.\nTom prilikom, Tito je povukao jednu zavesu i Đuriću pokazao instrumente koji su mu navodno Ranković i UDB-a postavili ilegalno radi prisluškivanja. Pokazao mu je i jednu „krušku" u kabinetu koja je takođe bila radi prisluškivanja. Đurić je tada kazao Titu: "...Druže maršale, pa sve smo mi to instalirali dok sam ja bio kod Vas. Ovu 'krušku' doneo je Steva Krajačić iz Zagreba da biste Vi mogli da prisluškujete sve nas u Vašem kabinetu, pa i razgovore u dvorištu." Tito je na sve to odgovorio: "Neka ide sve u Božju mater. Hajde drug Đurić da mi popijemo po jedan viski."\nGodine 1952. u Zagrebu se održava VI Kongres KPJ. Delegat na Kongresu je i Ljubodrag Đurić. U svojoj diskusiji na Kongresu on žestoko opali po Petru Stamboliću, koji mu je „preoteo" žene, i iznese još niz teških kritika na račun Petra Stambolića, Tito kao predsedavajući „urlikne": "...Šta govori ovaj luđak!", isključi, kao predsedavajući, sve mikrofone, zvučnike, obezbeđenje svlači Đurića sa govornice, strpaju ga u džip, i osim šofera u džipu je i heroj Jovo Kapičić (poznatiji kao „Jovo kapa" legendarni komandant bataljona Crnogoraca na Sutjesci), koji se Đuriću obraća: "...Ljubo pa šta ti bi, eto ja sada tebe moram da sprovedem u zatvor!"\nĐurić je na Kongresu isključen iz Partije, Tito nije isključivao mogućnost da pozadina nije samo u tome da se omete izbor Stambolića u članstvo Izvršnoga komiteta CK KPJ-od tada SKJ!, nego je možda i informbirovska „igra" da se kompromituje rad Kongresa!\nPosle nekoliko nedelja u zatvoru, Đurića oslobađaju, i postavljaju za direktora jednog poljoprivrednog dobra u Vojvodini. Budući je njega iz KPJ/SKJ isključio Šesti kongres on se molbom-žalbom obraća Sedmom kongresu da ga vrati u članstvo KPJ/SKJ. Ta mu je molba usvojena, razume se uz prethodnu Titovu saglasnost, koji je sa Đurićem godinama uspešno sarađivao. Đurić je za vreme Šestog kongresa bio generalni sekretar Vlade FNRJ, Tito predsednik.\nPosle 3-4 godine Đurića postavlja za pomoćnika direktora Saveznoga zavoda za socijalno osiguranje (direktor neumorni pregalac Zdenko Haas). Posle par godina postaje direktor Službenog lista Jugoslavije. Prigovara tada Rankoviću: "...A tako Vi druže Marko, revolucionarne kadrove postavljate na ovako mrtvačka mesta. Što ga niste postavili za direktora JAT-a, bilo je tada to mesto upražnjeno." Uspešno je obavljao dužnost direktora Službenoga lista, i kasnije-radni staž, godine života-penzionisan.\nPartijska komisija (Ranković, Spasenija Babović i Slobodan Penezić) ostavljaju „u sedlu" Stambolića; Ranković je bio protiv oštrije partijske kazne Stambolića, nije tada izabran za člana Izvršnoga komiteta CK SKJ, kako je bilo planirano, ali je i dalje ostao na visokoj partijskoj i državnoj funkciji. Po mome sudu: Ranković ništa, pa ni u ovom slučaju, nije radio ili uradio bez Titove saglasnosti. A ne isključujem ni mogućnost da je tada Tito, prosto kazano, zavrbovao Stambolića, koji mu je kasnije bio najverniji u rukovodstvu Srbije.\nPomenuću još dva detalja , kao „trofeje" moje iz Beograda: bio sam na suđenju Draži Mihajloviću u Domu garde u Topčideru. I na suđenju nemačkome generalu Leru, u sali ondašnje zgrade Izvršnoga narodno-oslobodilačkoga odbora Beograda, u Uzun Mirkovoj ulici, blizu Kalemegdana.\nPo završetku kursa pri CK SKOJ-a postao sam član Okružnoga komiteta SKOJ-a za Toplički okrug: zaduženje, sektor-srednjoškolska omladina. Bio sam komandant jedine brigade Saveza boraca na izgradnji autoputa Beograd-Zagreb, leta 1948. Zatim sam postao polaznik tek osnovane Novinarske i diplomatske visoke škole u Beogradu.\nPo svim kriterijima, zaslužuje Ljubodrag Đurić, prvi komandant oslobođenoga Beograda, da se ukratko osvrnem na njegovu dramatičnu ljudsku sudbinu. Đurić, Užičanin, učitelj, pre rata oženjen, imao je sina Željka. Otišao je u partizane leta 1941. a u sastavu Druge proleterske brigade proveo je celi rat. Bio je komandant te brigade u ratu. Suprugu i sina ostavio u Beogradu; živeli su u blizini Slavije za vreme rata.\nGodine 1942. borba u Bosni između nemačkih snaga i Druge proleterske brigade. Nedićevo, okupatorsko „Vreme" donese obimniji izveštaj o toj borbi, i imena poginulih partizana. Među njima i ime Ljubodraga Đurića. Njegova supruga poveruje toj informaciji, on se njoj dugo ne javlja, itd. Ona se upozna s jednim Srbinom iz Zrenjanina, i uda se za njega. Njen budući suprug sa svom pažnjom prihvati i njenoga sina Željka, petogodišnjaka.\nOktobra 1944. oslobođenje Beograda. Tito postavlja Ljubodraga Đurića za komandanta grada Beograda, tada jedina i vrhovna vlast u gradu. Ljubodrag na belome konju ulazi u oslobođeni Beograd. Sutradan njegova bivša supruga čita tekst i vidi sliku u „Borbi". Tada nije bilo televizije, ali su svakodnevno snimali filmski žurnal i prikazivani pre početka svakoga snimanja filma u salama Srbije. Njegova bivša supruga gleda i taj žurnal, i više nego joj je jasno da je na belome konju njen bivši suprug Ljubodrag, za koga je 2,5 godine mislila da je poginuo u Bosni u borbi sa Nemcima.\nI reši se ona da sa sinom Željkom dođe u Beograd, sretne se sa Ljubodragom i o svemu ga obavesti. I tako uradi hladnoga decembarskoga dana 1944. Dolazi u Komandu grada Beograda (zgrada, Dom JNA, sada Dom vojske, u blizini Narodnoga pozorišta). Prijavi se na portirnici i zamoli da obaveste komandanta Đurića da jedna žena sa sinom želi obavezno susret i razgovor sa komandantom Đurićem.\nI komandant Đurić dozvoli da ga poseti. Kad se ona sa sinom Željkom pojavila na vratima Đurićeve kancelarije (sve mi je ove detalje pričao ličnom Đurić, s kim sam se, od 1956. do njegove smrti intezivno družio, i porodično) svi troje da se onesveste! Ona sve tačno ispriča Đuriću: šta je i kako je bilo, u kakvome je sada stanju ....Ljubodrag je na kraju pita: da li je zadovoljna u braku sa tim Srbinom iz Zrenjanina? Ona potvrdno odgovori! Ljubodrag joj tada kaže: "...Nastavi ti brak sa tim čovekom, ni ti ni on niste ni u čemu krivi. Naš sin Željko neka bude kod vas još godinu-dve, kad pođe u školu neka se preseli kod mene u Beograd". I to je tako bilo!\nGodine 1988. obeležava se godišnjica oslobođenja Beograda 1944. i sećanja na temu Komandovanja u Srbiji partizanskim jedinicama 1944/5.godine. Tim povodom, u Domu JNA u Beogradu, održan je trodnevni, reprezentativni skup, savetovanje, okrugli sto...Mnogo učesnika - visokih vojnih rukovodilaca, mnogi učesnici bitke za oslobođenje Beograda 1944. godine. Među njima i komandant jedinice za oslobođenje Beograda Peko Dapčević i zamenik komandanta Glavnoga štaba za Srbiju general-major Ljubodrag Đurić.\nU diskusiji, Đurić apostrofira i nekoliko detalja koji mogu da svedoče da se u toj bici-za oslobođenje Beograda-komandant Peko Dapčević nije najbolje snalazio, pa je i zbog toga poginuo veliki broj naših boraca. Ogorčen, Peko Dapčević ustaje i povišenim glasom „Lažeš Đuriću! Sedi i ćuti Đuriću!" Ljubodrag Đurić ustaje i tihim glasom kaže: "Druže Peko, Đurić ni ovoga puta ne laže!" Pokupi svoje „prnje" i napusti skup.\nOde u svoj stan u ulici Ivana Milutinovića, iznad Slavije, i na parčetu papira ispiše: "Partizan sam/ Tim se dičim/To ne može biti svak/Umrijeti za slobodu/Može samo div junak." Ostavi tekst u dnevnoj sobi na sto i preko papira stavi pepeljaru, uzme pištolj, ode u podrum svoje zgrade i izvrši samoubistvo.


CSS — WEB praktikum documentation\nSintaksa CSS pravila\nSelektor po identifikatoru\nSelektor po klasi\nTranzicije i transformacije\nCSS je skraćenica od Cascading Style Sheets, i predstvlja jezik kojim se opisuje izgled web stranica. To je zapravo jezik za formatizovanje dokumenata kao što su HTML i XML dokumenti. Ako želite da dizajnirate vlastitu web stranicu morate se upoznati sa ovim jezikom. U ovom tutorijalu ćete se upoznati sa najvećim delom onoga što treba znati o CSS-u.\nSintaksa CSS pravila¶\nCSS pravila se mogu nalaziti unutar html dokumenta, ili u posebnom fajlu sa ekstenzijom .css. CSS fajl se sastoji od niza CSS pravila kojima se definiše izgled, pozicija i ponašanje html elemenata. Svako od pravila u CSS fajlu podleže sledećoj sintaksi:\nDakle, pravilo se sastoji od selektora koji ukazuje na koje se elemente pravilo odnosi, i na niz deklaracija kojema se definišu atributi ( properties ) elemenata na koje se pravilo odnosi.\nSvaki html element (tag) ima svoj skup atributa koji se mogu deklarisati u CSS pravilima. Mi se nećemo baviti svim mogućim atributima, a iscrpna lista atributa se može naći u cssreferece.io\nSlektorima se definišu elementi na koje će se pravilo odnositi. Slektori se mogu kreirati na više načina, kako sledi.\nUnivezalni selektor (*) se odnosi na sve elemente na web stranici. Na primer:\noznačava da će na celoj web stranici tekst biti prikazan zelenom bojom sa veličinom fonta 20px i sa razmakom među linijama teksta od 25px.\nSelektor elemenata se odnosi na sve elemente istog tipa. Na primer:\noznačava da će tekst u svakom paragrafu biti sa veličinom fonta 12px i da će biti boldovan.\nSelektor po identifikatoru¶\nElementi mogu da imaju id atribut koji ih identifikuje na jedinstven način. Na primer:\nje jedan div element koji ima id jednak “container”. Za taj element se može definisati CSS pravilo na sledeći način:\nSelektor po klasi¶\nElementi mogu imati atribut class kojim se označava da pripadaju nekoj klasi elemenata, što znači da više elemenat može imati istu klasu ( za razliku od identifikatora koji su različiti za svaki element ). Na primer ako sledećim elementima:\n
Ovde je neki tekst
\n
Ovo je jedan paragraf
\n
Ovo je drugi paragraf
\nzadamo css pravilo:\nonda će se ovo pravilo odnositi na div i prvi paragraf, ali ne i na drugi paragraf koji nije u istoj klasi.\nReferentna lista mogućih selektora može se naći u CSS Selector Reference\nSvi HTML elementi se mogu posmatrati kao boksovi (kutije) u kojima se nalazi neki sadržaj. U CSS izraz “box model” se korsiti kada govorimo o dizajnu i rasporedu elemenata (layout-u). CSS box model je boks (kutija) u koju zamišljamo da je smešten sadržaj elementa. Kutija se sastoji od: margina (margins), bordure (borders), pomaka (padding) i samog sadržaja. To se može ilustrovati sledećom slikom:\nA evo kako bi to moglo da se primeni na neki HTML element:\n
Sadržaj elementa
\nU CSS-u se može koristiti više načina za merenje “dužina” kao što su veličina fornta, širina margine, širina bordure itd.\nJednice mogu biti relativne ili apsolutne.\nNajčešće korišćenje relativne jedinice su:\nem - relativno u odnosu na veličinu fonta u elementu ( 2em označava dvostruku veličnu fonta, na primer)\n% - procenat od veličine fonta u elementu ( 200% označava dvostuku veličinu, na primer)\nNajčešće korišćene apsolutne jedinice su:\ncm - santimetri ( 0.5cm na primer)\nmm - milimetri ( 4mm na primer)\npx - pikslovi ( 1 piksl = 1/96 od inča)\npt - point ( 1/72 deo inča )\npc - 1pc = 12pt\nSvaki od html elemenata pripada grupi block ili inline.\nBlok elementi kao što su div, h, p, form se prikazuju uvek u novoj liniji. Inline elementi kao što su span, a, img se prikazuju u istoj liniji. Po pravilu svi elementi u html dokumentu se prikazuju jedan za drugim u redosledu kojim se pojavljuju u dokumentu uz poštovanje gornjeg pravila.\nMeđutim, taj raspored može biti promenjen na više načina:\nKorišćenjem tabela ( nije preporučljivo )\nKorišćenjem position atributa ( Tutorijal 1 )\nKorišćenjem float and clear atributa ( Tutorijal 2 )\nKorišćenjem css biblioteka ( bootstrap - Tutorial 3 )\nKorišćenjem CSS3 flexbox metoda (Tutorijal 4 )\nHTML5 je uveo nove tag-ove za definisanje layout-a, pa je to još jedna mogućnost ( Tutorijal 5 )\nTranzicije i transformacije¶\nPomoću CSS pravila mogu se ostvarivati različiti oblici tranzicija i transformacija html elemenata. Ta tema izlazi iz okvira ovog predmeta, a više o tome možete da nađete u CSS Transitions and Transforms for Beginners\nIlustracije radi dajemo jedan primer:\ntransition: all 3s ease-in-out;\nNa kraju, dajemo jedan primer html stranice sa najčešće korišćenim css deklaracijama. Eksperimentišite da uoćite razliku u izgledu dokumenta primenom css pravila.\ntext-align: left; /* right, center, justify */\ntext-shadow: 4px 4px 5px blue;\nborder-radius: 5px 50%;\nmargin: 100px 250px;\n
 Osnovne deklaracije za tekst i font
\nDobre tutorijale za css i css3 možete da nađete na W3Schools ili na Tutorilas point


Kako je Požarevac dobio LAF i ko su ljudi koji ga čine? | Boom93\nKako je Požarevac dobio LAF i ko su ljudi koji ga čine?\nPožarevac je drugi grad u Srbiji, posle Sombora, koji je formirao telo za praćenje primene lokalnog akcionog plana za borbu protiv korupcije. Dok vlast tvrdi da je čitav postupak formiranja tela protekao transparentno, opozicija u skupštini se pozvala na mišljenje Biroa za društvena istraživanja koji je javno ukazao na propuste u procesu, pa čak juče i pozvao odbornike da ne glasaju za rešenje koje je usvojeno.\nNakon svega javnosti zapravo i nije jasno ko su članovi antikorupcijskog tela. Njihove biografije zvanično nisu objavljene, iako bi u ovom slučaju trebalo da se radi o osobama sa integritetom.\nU telo (komisiju) za praćenje primene LAP-a izabrani su Dalibor Lončar, Marija Jovanović-Bogdanović i Sanja Stanković. Na osnovu zapisnika komisije za izbor članova tela koji su objavljeni juče u toku dana, može se saznati da je Dalibor Lončar diplomirani pravnik, Marija Jovanović-Bogdanović zaposlena u medijima, a Sanja Stanković medicinski tehničar. Bilo je devet kandidata na konkursu koji je trajao sedam dana, a u telo su imenovana tri člana, od kojih je Lončar predsednik.\nZoran Gavrilović iz Biroa za društvena istraživanja (BIRODI) koje se duži niz godina zalaže za institucionalnu borbu protiv korupcije na lokalnom nivou, ocenio je da je formiranje tela dobra vest, ali da ne može da se zanemare činjenice koje dovode u pitanje integritet procesa.\n„Prva od njih je sukcesivno neobjavljivanje zapisnika o radu Komisije, jer se na taj način ostvaruje transparetnost procesa.\nDrugi problem je što se iz naknadno priložene dokumentacije ne vidi da li su članovi Komisije potpisali Izjavu o nepostojanju privatnog interesa, tj. interesa koji može da utiče na odluku o (ne)izboru kandidata ili ocenjivanju. U slučaju da su kandidat i član komisije povezani poslovnim, kolegijalnim, rodbinskim vezama u tom slučaju se član Komisije mora isključiti iz procesa ocenjivnja i odlučivanja o kandidatu.\nKonkretno, ostaje pitanje da li je se Ankica Hinić, koja radi u Osnovnom sudu u Požarevcu, izuzela iz glasanja u slučaju Dalibora Lončara koji radi u istom sudu.\nTreći problem se odnosi na činjenicu da je prilikom određivanja broja kandidata, koje će predložiti Skupštini Grada Požarevca na izglasavanje, Komisija je navela da je broj od tri člana dovoljan, jer je LAP predviđeno angagažovanje po potrebi članova. Prema usvojenom LAP-u ova mogućnost ne postoji u oblasti 16 koja reguliše osnivanje i rad Tela za praćenje i primene lokanog antikorupcijskog plana.\nČetvrti problem se odnosi na diskrecionu odluku o broju kandidata.\nPozivajući se na član 17. Poslovnika, članovi Komisije su bez jasnog racionalnog osnova predložili tri člana od pet koliko je maksimalan broj. Odustajanje od još dva od tri člana koja su bila u opticaju sa istim ocenama uz pomenutu argumentaciju, dovodi sam proces selekcije u pitanje. Obim posla i vrsta potrebnih znanja su nalagali da ovo telo ima pet članova. Uključivanje tzv članova po potrebi, koji nisu izabrani po proceduri koja je definisana lokalnim planom je rizik po integritet ovog tela.\nSve ovo napominjem, jer se vidi rad koji stoji iza Komisije.\nBilo potrebno samo malo volje da se prihvati ponuda za pomoć BIRODI, koja bi verovatno sprečila nastanak ovih propusta, odnosno isto onoliko volje koliko je bilo potrebno da se delovi BIRODI lokalnih planova za borbu protiv korupcije sa odgovorajućim shemama, bez citiranja, navedu u Lokalnom akcionom planu za borbu protiv korupcije Grada Požarevca“.\nPojedini odbornici iz DS-a, Iskoraka, čak i SPS-a kritikovali su način na koji je rešenje o imenovanju predstavljeno u skupštini.\n„Bitno je zbog javnosti rada da se vidi po kojim merilima su bodovani kandidati koji su se prijavili, a bilo ih je. Ni mi u svom materijalu nismo dobili ništa na osnovu čega bi mogli da ocenimo kako je rađeno. Znači, dobili smo samo predlog odluke“, rekao je Zvonimir Blagojević iz Iskoraka.\nOn i Vladan Đulaković iz SPS-a su spomenuli dr Ljubomira Jacića koji je po njihovim saznanjima bio kandidat, ali nije izabran u telo. Blagojević je izrazio čuđenje da on nije izabran. Đulaković rekao da ne to ne želi da komentariše, ali je zamolio i da se odbornicima dostavi rang lista kako bi mogli da adekvatno odlučuju o predlogu.\nZlatko Miladinović iz DS-a je zapitao kako je moguće da BIRODI koga je gradonačelnik ranije hvalio kao organizaciju koja je pomogla donošenje LAP-a sada poziva odbornike da ne glasaju za rešenje.\n„Rešenje smo dobili sinoć u najkraćem mogućem obliku. Predložena su tri člana, a ne znamo ni koliko je bilo kandidata, ni koji su kriterijumi po kojima se odlučivalo. Kada je bio predsednik skupštine, gradonačelnik nam je podelio one torbe „Stop korupciji“. Moraću da pronađem tu torbu i da je nosim sa sobom u skupštinu. Mislim da je njemu u interesu da se ovo usvoji bez problema, da ovo bude tačka zajedništva i da izaberemo neke ljude koji imaju težinu, sa integritetom, koji bi eventualno mogli da zakucaju na vrata nekoj instituciji, da uđu u neke tendere i da stvarno pokušaju da pronađu, pokažu i dokažu tako nešto. Mislim da imenovanje u komisiju ljudi koji se takvim stvarima nisu bavili ili koji možda imaju manje iskustva u svemu tome, neće dati rezultate“, rekao je Miladinović.\nOn je rekao i da ne razume zašto odbornici nisu dobili kompletnu dokumentaciju.\n„Ne vidim zašto od stvari koje bi trebalo da budu potpuno transparentne i jednostavne, mi potpuno pokvarimo stvar i dovedemo do situacije da to bude sumnjivo od početka. Malo mi liči na onu priču o konkursima za direktor javnih preduzeća. Pa smo čitavu ideju sveli na stranačko postavljanje. Hajde da to ne radimo“, zaključio je on.\nVioleta Tomić iz DS-a je ocenila kako je čitav proces netransparentan.\n„Reći ću vam i zašto jer se plašite konkurencije. Pre svega, nijedan predloženi kandidat nema takve reference kao profesor Ljubomir Jacić koji je konkurisao. Zbog ovakve negativne selekcije i ponašanja vlasti, 50.000 mladih visokoobrazovanih odlazi iz zemlje ne plašeći se konkurencije jer su svesni svojih kvaliteta“, rekla je ona.\nMarko Savić iz gradske uprave je rekao kako je odbornicima sva dokumentaciju koja je neophodna za rad komisije dostupna na sajtu grada Požarevca, pa i rang lista.\n„Što se javnosti rada komisije tiče, ona je obezbeđena. Što se samog izbora i načina rangiranja komisije tiče, u samom duhu LAF-a je da tu ne bi trebalo niko da se meša, naročito ne politika. Tako da ne razumem većinu vaših tvrdnji“, obratio se on odbornicima i dodao:\n„Korupcija se kao radnja prijavljuje policiji. Ovo telo nema veze s tim. Ovo telo služi izveštavanju i praćenju primene LAP-a. Da li se odluke donose na vreme, kako one izgledaju, da li je sve u redu. Da ne brkamo pojmove“.\nPredsednik skupštine, Bojan Ilić da ne želi da ulazi u izbor kandidata, tvrdeći kako je sve bilo javno i transparentno. Zamerio je pojedinim odbornicima da pokušavaju da steknu političke poene kroz priču o izboru kandidata u telu za praćenje LAP-a,\nZvonimir Blagojević je za govornicom rekao kako nije tačno da su sve sednice komisije za izbor članova tela bile javno objavljene.\n„Ja sam jutros, neki minut pre deset sati otvorio sajt grada. Nije tačno da su sve sednice bile objavljene. Samo je jedna bila, prva održana. Isto to što je sada objavljeno na sajtu trebalo je da dobiju odbornici. Toga nema u materijalu. Drugo, šta je prijava korupcije kod policije, a šta je rad antikorupcijski organa, to ne treba niko da nas uči“.\nVladan Đulaković je rekao kako smatra da 95 odsto odbornika u požarevačkoj skupštini ne zna šta je Zakon o borbi protiv korupcije.\n„Šta znači zakon ja sigurno znam. Hajde da vidimo ko su ljudi koji su konkurisali jer mi odlučujemo ko će da bude u ovoj komisiji“.\nBojan Ilić je na to odgovorio da postoje precizna uputstva kako se biraju članovi komisije.\n„Ne možemo mi kao odbornici da biramo hoćemo li da imamo 3, 5 ili 7 članova komisije. Ako ste jutro došli na sednicu i videli da nečega nema, mogli ste da pitate. Evo su tri zaposlena ovde iz sektora, odnosno čoveka poverenika za informacije od javnog značaja ili bilo koga da pitate gde se nalazi taj dokument“.\nOvim je rasprava završena, a rešenje usvojeno. Nije poznato kada će javno biti objavljene biografije članova tela za praćenje primene LAP-a.\nDostupnu dokumentaciju o izboru kandidata možete pogledati na OVOM LINKU. Konkursnu dokumentaciju možete pogledati OVDE.\nProdajna izložba radova vrtića


Svemirska stanica Zemlja | Kosmodrom\nPlaneta Zemlja i živi svet na njoj\nPrvi dan leta 2022.\nSrećan nam prvi dan leta 2022. godine! Iako nam možda deluje kao da ove vrućine traju oduvek, leto je stiglo tek danas, 21. juna 2022, u 11 časova i 13 minuta.\nOvo izuzetno drvo može da živi više stotina godina. U svetu postoji nekoliko stabala čija je procenjena starost između 800 i 1000 godina.\nAmerika bi uskoro mogla da proglasi žirafe ugroženom vrstom. Zahtev su podnele međunarodne organizacije koje tvrde da broj ovih životinja u svetu dramatično opada, a jedan od razloga je i legalni lov, čijih 98% čine američki sportski lovci\nDočekali smo još jedno proleće. Mnogima omiljeno godišnje doba stiže 20. marta, približno u 22:58 časova, na dan prolećne ravnodnevnice ili ekvinocija. Kako se astronomski definiše proleće, kako su ga proslavljali stari Sloveni, i koji smo crtani film o proleću najviše voleli kao deca?\nDanas, na zimsku kratkodnevnicu, i zvanično stiže najhladnije godišnje doba. I u samoj prirodi, ali i u našoj istoriji i kulturi, ovo je veliki i bitan dan. Šta je tačno zima, kada dolazi, a kako su Stari Sloveni obeležavali najdužu noć u godini?\nNaučnici sa Novog Zelanda već godinama pokušavaju da na listu kontinenata uvrste i Zealandiju, kopnenu masu na čijem se nadmorskom delu nalazi njihova zemlja


Rojalistička novela - Vesna Rakić Vodinelić - Peščanik\nVesna Rakić Vodinelić28/12/2020\nŽivopisni i sveobuhvatni Mario Spasić, istovremeno Vladin činovnik i gensek jedne nevladine organizacije, čovek za sva mračna vremena i za svakojakog gospodara, izvoleo je inicirati izmenu (novelu) Krivičnog zakonika Republike Srbije (KZ) uvođenjem jednog novog krivičnog dela: napad na psihički integritet i spokojstvo člana porodice državnog (javnog?) funkcionera. Delo bi, po zamisli inicijatora imalo biti smešteno u Glavu XXVIII, koja nosi naslov: „Krivična dela protiv ustavnog uređenja i bezbednosti Republike Srbije“. Kažnjivo bi bilo zatvorom do pet godina.\nRazni mediji su se na razne načine bavili likom i delom inicijatora. Neću, prepuštam mu da govori sam o sebi, u jednoj autobiografskoj glosi. Zapažam i podvlačim samo toliko da se Spasić ničim nije kvalifikovao za stručnjaka iz oblasti krivičnog prava, niti se u svojoj dosadašnjoj praksi bilo čim sličnim bavio. Ali se odlično kvalifikovao da pogodi (ne)skrivene misli i želje autokrate. I njegove – ostaću pristojna – partijsko-poslovne pratnje.\nOtkad se, sav ozaren, očaran i prigodno zadihan, pojavio kod Sarape na jutarnjem prelu i obznanio svoju inicijativu, kolege – advokati i sudije su inicijativu označili kao „monumentalnu glupost“, „pravnu besmislicu“, „dodvoravanje Vučiću“, „sumanutost“, „egzotičnu inicijativu“ i sl, složivši se o tome da čak ni ovde, čak ni sad, ova inicijativa neće biti prihvaćena u Narodnoj skupštini i da jedno ovakvo krivično delo neće biti propisano. Saglasna sam sa kolegama da je u pitanju besprimerna glupost, svi epiteti su na nju primenjivi, takođe i besmislica, a i sumanutost, uključiv i terminologiju Srpskog građanskog zakonika o „zgranutim“ i „sumasišavšim“, da to jeste dodvoravanje kome treba, o egzotici da i ne govorim. Međutim, ne delim ni sa sigurnošću ni sa uverenjem, njihov stav da ovako nešto neće biti inkriminisano, da nećemo dobiti novo krivično delo pod iniciranim ili sličnim nazivom. Ta, ovako nešto se ne propušta, ako ste doktor prava kakav je Aleksandar Martinović, ako ste imalo Luka Kebara, ako imate makar obrve Sandre Božić, ako slavite dan nasilja prema ženama sa istim entuzijazmom kao Viktor Jevtović, ako ste senzibilisani prema „stranim plaćenicima i domaćim izdajnicima“, baš kao što je Biljana Pilja, ukratko, ako ste „Aleksandar Vučić – za našu decu“. A ti u Skupštini su baš ti, i to nadmoćna većina. Zar zaista moje kolege veruju da se makar debata o inicijativi može propustiti posle usvajanja Etičkog kodeksa? Zar je teško uvideti kolika je inicijativa potentna, ne samo za 619 miliona, za Đilasa, za bezbednost predsednika, opasno ugroženu Šešeljevim trovanjem (auditorijima), ma za sve izdajničke i plaćeničke pojave?\nInicijativu shvatam ozbiljno. Ona je nedopustiva. A da li će biti dopuštena i usvojena zavisi samo od Aleksandra Vučića. I samim tim, od sve njegove dece, prirodne i duhovne. Bez znakova navoda.\nInicijativa, ako se usvoji, biće protivna Ustavu Republike Srbije. Njome bi se ustanovio sistem srednjevekovnih privilegija u odnosu na opšti pravni režim, za slučajeve javnih uvreda ili pronošenja neistina o članovima porodica državnih funkcionera, ne zna se još koliki je to krug, dalje ću ih označiti kao patricijske porodice.\nDanas svi građani Srbije, pa i članovi patricijskih familija imaju nekoliko načina pravne zaštite od javnih uvreda i javnih kleveta.\nKleveta je u Srbiji dekriminalizovana, tj. prestala je da bude krivično delo krajem te prekretničke 2012. godine, kad nam je vrag već bio zaseo za vratove. To je učinjeno pod očiglednim uticajem Rezolucije o dekriminalizaciji klevete iz 2007, koju je usvojila Parlamentarna skupština Saveta Evrope. U prvom paragrafu Rezolucije deklarisan je razlog njenog donošenja: navedeni su primeri kršenja slobode medija, a među državama-prekršiteljkama je i Srbija. Dekriminalizacija klevete je, dakle, trebalo da spreči cenzuru. Koliko je sprečena, vidimo danas i ovde.\nUvreda je i dalje krivično delo, koje se goni po privatnoj tužbi (čl. 170. KZ).\nPored uvrede, postoji i krivično delo pod nazivom: Iznošenje ličnih i porodičnih prilika, u čl. 172. KZ.\nDok je bila krivično delo, kleveta je, u poslednjoj verziji KZ pre dekriminizacije, bila kažnjiva novčanom, ne i zatvorskom kaznom.\nKrivično delo uvrede danas je praćeno novčanom, ne i zatvorskom kaznom. Takođe, sud neće izreći kaznu za uvredu, ako su tvrdnje izrečene u okviru ozbiljne kritike u naučnom, književnom ili umetničkom delu, u vršenju službene dužnosti, novinarskog poziva, političke delatnosti, u odbrani nekog prava ili u zaštiti opravdanih interesa, ako se iz načina izražavanja ili iz drugih okolnosti vidi da to nije učinio u nameri omalovažavanja.\nIznošenje ličnih i porodičnih prilika je krivično delo kad neko iznosi ili pronosi štogod iz ličnog ili porodičnog života nekog lica, što može škoditi njegovoj časti ili ugledu. Nije bitno da li je sadržaj koji se iznosi ili pronosi istinit ili ne, dovoljno je da može da nanese štetu časti ili ugledu pogođenog lica. Pored ovog nejavnog tračarenja, teži oblik krivičnog dela postoji ako se učini putem medija ili na javnom skupu. Za lakši oblik (tračarenje) predviđena je novčana kazna, za javno iznošenje i pronošenje porodičnih prilika može se izreći alternativno novčana ili zatvorska kazna do tri godine. I ovde, kao i kod uvrede, za iznošenje ili pronošenje ličnih ili porodičnih prilika, neće se izreći nikakva kazna, ako je učinjeno u vršenju službene dužnosti, novinarskog poziva, u odbrani nekog prava ili pri zaštiti opravdanih interesa, pod uslovom da okrivljeni dokaže istinitost svog tvrđenja ili ako dokaže da je imao osnovanog razloga da poveruje u istinitost onog što je iznosio ili pronosio.\nSve ovo su različite povrede prava ličnosti. Svi se možemo zaštiti podnošenjem tužbe u parničnom postupku, zbog pretrpljenih duševnih bolova i tražiti i dobiti naknadu štete, a dodatno i privatnom krivičnom tužbom kad je u pitanju uvreda i iznošenje ličnih i porodičnih prilika. Svi smo sada pravno, makar normativno, zaštićeni na isti način i istim metodama. Porodične prilike nikog u ovoj zemlji nisu nezaštićene; naprotiv, jesu i građanskopravno i krivično.\nAli to nije dovoljno! Nikad im nije dovoljno. Kako reče narodni poslanik Marko Atlagić (razume se „Aleksandar Vučić – za našu decu“): „Uvrede kojima je izložen Aleksandar Vučić i njegova porodica nisu zabeleženi u istoriji hrišćanstva. To mogu da potvrdim kao istoričar“ (skupštinsko zasedanje, 27. decembar 2020). Ili isto to, samo malo drukčije, episkop bihaćko-petrovački, Sergije: „Dok god razapinju Aleksandra Vučića, znam da nam je dobro krenulo, da smo tu gde jesmo. Kad ućute, znaću da nije kako treba, da nestajemo i da nas neće biti. Vučićevo raspeće je naše vaskrsenje“ (Kurir, 15.12.2020).\nMore kakav Isus, kakve rane Isusove! Nema na svetu, niti je bilo, takvog patnika kao što je On. Da nije raspet, ne bismo vaskrsavali na respiratorima. Kakav istorijsko-crkveni ratio legis, nigde na svetu takvog nema! A, raspeti, em skroman, em skrušen, ništa za sebe ne traži. Spasić, nije Simo, samo Mario, inicira tek mrvice sa stola poslednje večere, neka bar ne pate članovi porodica vlastele ovdašnje; ne samo njegove porodice, nego zahvati široko – ni ostale patricijske porodice ne smeju patiti.\nA ustavno jemstvo jednake zaštite prava pred sudovima (čl. 36. stav 1. Ustava)? Ustavno jemstvo slobode mišljenja i izražavanja i slobode da se govorom, pisanjem, slikom ili na drugi način traže, primaju i šire obaveštenja i ideje (čl. 46 stav 1. Ustava)? Koje se, doduše može ograničiti radi zaštite ličnih dobara drugog, ali na isti način, tj. jednako za sve! Šta sa slobodom medija (čl. 50. Ustava)?\nNišta, šta je to naspram muka raspetog? Ustav pred njim mora da stane i da mu se pokloni. Tako je to u autokratijama i privatizovanim državama. Pogaziće naš senat Ustav, samo da ne remeti spokoj bilo kog iz kraljevske i drugih patricijskih porodica. Ne sme se zucnuti ništa o poslovima Andreja Vučića, o poslovno-državnoj praksi Igora Brnabića. I sama pitanja uzburkavaju njihove ionako nemirne duše. Ma, sama pojava Žakline i njenog mikrofona koji im izgleda kao da je stalno na gotovs. Te, naravno, niti tu ima mira ni spokoja. Ni mrtve žabokrečine.\nPažnju zaslužuje i sama sistematika patricijske novele. To bi bila, napisah već, Glava XXVIII: „Krivična dela protiv ustavnog uređenja i bezbednosti Republike Srbije“. Ranije kleveta, a danas uvreda i iznošenje ličnih i porodičnih prilika, sistematizovani su u Glavu XVII „Krivična dela protiv časti i ugleda“. Tako Mario Spasiću! Ta, psihični integritet i spokoj članova rojalističke i ostalih vlasteoskih porodica nisu tamo neka čast i neki ugled, trice i kučine! Oni su uzidani u same temelje, doduše nakaradno shvaćenog, no ipak ustavnog uređenja, oni su stub bezbednosti Republike Srbije. Samo nek` su oni nama mirni i spokojni.\nZa nas ostale dobri su montažni i poplavljeni svemirski brodovi, ma šta, izlilo se malo vode, bolesnici imaju baš lepe krevete, o tome ne treba ni pričati ni pisati. Samo mir, samo spokoj. Samo psst!\nDekriminalizacija nije sprečila njihovu cenzuru. Sad je došao red na nas. Krivičnopravno ućutkivanje ne sme nas sprečiti da remetimo patricijski mir i spokoj. Kad god se razobadaju, o tome se mora pisati, govoriti, pevati, crtati, pitati, istraživati. Na to nas ovlašćuje sâm Ustav. Njihovi neustavni i nepravedni zakoni ne smeju nikog obavezivati. Neka se povremeno sete tužioci i prekršajne sudije sramne istorije primene jednog, gle baš Vučićevog, Zakona o javnom informisanju. Straha i drhtanja posle 5. oktobra. Koji su, zaslugom svih nas, prešli u tužilački i sudijski mir i spokoj. Ovog puta neće. Glupo, neoprostivo glupo bi bilo još jednom.\nSrodni link: Slobodan Beljanski – Čuvajte se mišljenja o mišljenju


U svijetu dato više od 3,1 milijarde doza vakcina protiv COVID-19\nU svijetu je dato više od 3,1 milijarde doza vakcina protiv COVID-19. Podaci objavljeni na stranici “Ourworldindata.org”, pokazuju kako je Kina, s više od 1,2 milijarde datih doza, zemlja s najviše vakcinisanih.\nSlijede Indija (344,6 miliona), Sjedinjene Američke Države (328,8 mliona), Brazil (102,7 miliona), Velika Britanija (78,2 miliona), Njemačka (75,7 miliona), Francuska (54,4 miliona), Italija (52,6 miliona), Turska (52,1 milion), Meksiko (46,4 miliona) i Japan (46,2 miliona).\nZemlja s najviše vakcinisanih na osnovu broja stanovnika jesu Ujedinjeni Arapski Emirati, gdje je na 100 stanovnika dato 155,99 doza.\nSlijede Malta (152,88), Sejšeli (140,92), San Marino (131,17), Island (127,58), Bahrein (125,4) i Izrael (124,77).\nTurska je deveta zemlja u svijetu po broju vakcinisanih, a podaci Ministarstva zdravstva pokazuju kako je u toj državi dosad dato više od 52,1 milion doza. Drugu dozu dobilo je više od 15,5 miliona osoba.\nPodaci objavljeni na stranici “Worldometers” pokazuju kako je broj zaraženih koronavirusom u svijetu premašio 183,9 miliona, a od posljedica infekcije COVID-19 umrlo je više od 3,9 miliona.\nSvjetska zdravstvena organizacija (WHO) objavila je da je Delta varijanta koronavirusa (COVID-19), koja je prvi put otkrivena u Indiji, zabilježena u blizu 100 država i regija\nTags\t#koronavirus\t#svijet\t#vakcine\nŠarović najavio veliko pospremanje\nU klizištu u Japanu nestalo najmanje 20 osoba


Fudbalerke Spartaka očekivano obezbedile prolaz u polufinale Kupa | (Vesti - 23. 04. 2016) Subotica.com\nFudbalerke Spartaka očekivano obezbedile prolaz u polufinale Kupa\n23.04.2016. u 00:00h\nSpartak je prema očekivanom u četvrtfinalu Kupa Srbije savladao na Gradskom stadionu u Subotici drugoligaša Šumadiju iz Kragujevca sa ubedljivih 10:0. Danas i sutra s eigraju ostali mečevi ove faze, nakon kojih će Spartak saznati potencijalnog protivnika u polufinalu.\nRazigrane „golubice” već u prvih 45 minuta stekle su prednost od 4:0. Pavlovićeva je prva zatresla mrežu, a potom su Maleševićeva i Nikolićeva nadmudrile odbranu protivnika i povisile vođstvo domaćina.\nU nastavku tim Borisa Arsića potvrdio je epitet favorita i gošće počastio sa još šet golova. Nikolićeva se u 74.minutu po treći put upisala u listu strelaca za 5:0, zatim je Olivera Marković dva puta bila precizna – 7:0. U finišu utakmice dominantniju igru Subotičanke su krunisale golovima Marenićeve , Nikolićeve i Jakovske za konačnih 10:0.\nSpartak – Šumadija 10:0 (4:0)\nPavlović 12', Malešević 16', Nikolić 33', 43', 74', 90', Marković 76', 82', Marenić 88', Jakovska 90',\nSpartak: Cetinja , Burkert , Krstić , Vajda, Malešević, Poljak (Jakovska), Nikolić, Marković, Mostarac, Pavlović, Marenić.\nŠumadija: Pantić, Mijatović, Mirković, Babić, Ilić (Stevanović), Jurišević (Đorđević ), Miloradović, Lazić, Dukić (Nikolić), Pavlović, Milosavljević.\nDanas se igraju još dva četvrtfinalna meča Kupa Srbije za dame. U Novom Sadu sastaju se Vojvodina – Crvena zvezda dok će u Kruševcu snage odmeriti Napredak i Lavice iz Dubočice. U nedelju u Beogradu igraju Sloga-Radnički i Mašinac. Jedan od pobednika iz ovih susreta je sledeći protivnik "golubicama" u polufinalu Kupa Srbije.\npre 19 sati 29 minuta\npre 21 sat 10 minuta


Hocu.ba Učestvuj na 1. konferenciji mladih u BiH! – Hocu.ba\nUčestvuj na 1. konferenciji mladih u BiH!\nRok prijave 09.12.2019\nMladi ljudi se, svakodnevno suočavaju sa brojnim izazovima i problemima. Prvenstveno, nedostatak poslovnih prilika, nekvalitetan obrazovni sistem, nemogućnost ostvarivanja vlastitih ciljeva. Spisak je dug. Zbog svega, mladi žele da odu iz Bosne i Hercegovine i nastavljaju svoje živote među drugim ljudima, u drugim gradovim i drugim zemljama. Činjenica je da, usljed takvog trenda, Bosna i Hercegovina postaje zemlja u kojoj će se urušiti obrazovni sistem, penzioni sistem, zdravstveni, ali i drugi vitalni sektori bez kojih nema fukcionalne i efikasne države.\nZbog navedenog, jedan od osnovnih prioriteta vlada i skupština na kantonalnim, entitetskim i državnim nivoima bi trebali biti mladi. A šta su donosioci odluka učinili? Kako bismo to saznali, Fondacija Muharem Berbić je na adrese svih vlada i svih skupština/parlamenata u BiH uputila jedan anketni upitnik i tražila da se izjasne o mjerama koje su, tokom 2019. godine, donesene, a koje se odnose na problematiku mladih ljudi. Činjenica je da smo dobili neke dosta zanimljive odgovore. Sve dobivene odgovore ćemo predstaviti na „1. godišnjoj konferenciji mladih u BIH“.\nKonferencija će biti održana na dan 12.12.2019. godine (četvrtak) od 10:00 – 13:00 sati, u hotelu Europa (Vladislava Skarića 5, Sarajevo).\nOsnovna svrha Konferencije je da se predstavi stvarni položaj mladih u bosanskohercegovačkom društvu, ali i da se predstave mjere koje su vlade i skupštine državnog, entitetskih i kantonalnih nivoa, učinile da riješe te probleme. Cilj Fondacije Muharem Berbić je da, u budućnosti, tokom mjeseca decembra svake godine organizuje sličnu konferenciju kako bi se uticalo na brže, hitnije i kvalitetnije rješavanje problema i izazova sa kojima se suočavaju mladi naše zemlje.\nOvim putem, pozivamo sve zainteresovane mlade, omladinske radnike, političke predstavnike kao i druge interesne kategorije da uzmu učešće u radu ove Konferencije. Svoje prijave možete izvršiti slanjem upita na mail adresu [email protected], a nakon čega ćete dobiti prijavni obrazac. Prijaviti se možete do 16 sati na dan 09. decembra 2019. godine. Fondacija Muharem Berbić će za sve učesnike, koji dolaze van Sarajeva, pokriti putne troškove. Broj mjesta je ograničen.\nPROJEKAT JE FINANSIJSKI PODRŽAN OD STRANE FEDERALNOG MINISTARSTVA KULTURE I SPORTA.\nAutor Hocu.ba praksa fondacija muharem berbić konferencija mladi\n« Obuka o upravljanju kvalitetom zraka na lokalnom nivou\nPosjeti Sajam privrede u Sarajevu »


Najk odustao, Junajted prelazi u Adidas! - Sportske.net\nNajk odustao, Junajted prelazi u Adidas!\nMančester Junajted nalazi se veoma blizu potpisivanja ugovora sa Adidasom po kome će zarađivati sumu koja predstavlja svetski rekord – 60 miliona funti!\nNemački gigant u svetu biznisa, Adidas, nalazi se veoma blizu potpisivanja ugovora sa Mančester Junajtedom po kome će ''Đavoli'' naredne sezone nositi dresove sa njihovim znakom.\nSuma po kojoj će ugovor najverovatnije biti potpisan jeste neverovatnih 60 miliona funti, što će predstavljati svetski rekord!\nInače, to je duplo više od sume koju je Junajted dobijao od Najka po sezoni.\nNajk ima ugovor sa Junajtedom do 2015. godine i na njima je da odluče da li su spremni da dupliraju svoje izdatke ka Mančester Junajtedu na godišnjem nivou. Nekoliko puta ove sezone je bilo nagoveštaja da će Najk odustati od tima sa Old Traforda, pa je veoma izvesno da neće duplirati sumu od 30 miliona funti i da će sponzorisanje na dresovima prepustiti Adidasu. Čak i odnosi između kluba i te kompanije nisu na nivou od pre nekoliko godina.\nMančester Junajted se nalazi u teškom periodu tranzicije, u poslednje dve godine na klupi su sedela čak trojica trenera i Najk najverovatnije neće želeti da nastavi saradnju, dok je Adidas spreman na taj rizik.\nPrvi razgovori između čelnika Junajteda i Adidasa bili su nakon meča četvrtfinala Lige šampiona u Minhenu gde je tada tim Dejvida Mojesa gostovao Bajernu, dok su neki od predstavnika ove kompanije posmatrali poslednjih nekoliko utakmica Junajteda.


Rabljeni Cushman građevinarska oprema oglasi za prodaju - Mascus Hrvatska\nPregledaj oglase rabljene Cushman građevinarska oprema na prodaju diljem Europe. Najnoviji oglasi se stavljaju na vrh. Da sortirate ove rabljene Cushman građevinarska oprema kliknite na dugume, kao što su marka, godine, cijena, vrijeme korištenja, država. Kako bi pregledali bilo koje rabljene građevinarska oprema na prodaju kliknite na link.\nOvdje je kompletna lista polovnih Cushman građevinarska oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Cushman građevinarska oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.


Čakrabarti: Crna Gora da zadrži liderstvo u reformama, to je podsticaj za region | EUME\nNaslovnica Info Press info Čakrabarti: Crna Gora da zadrži liderstvo u reformama, to je podsticaj za...\nČakrabarti: Crna Gora da zadrži liderstvo u reformama, to je podsticaj za region\nČakarbati i Đukanović\nPredsjednik Vlade Milo Đukanović sastao se, uoči početka Samita u Beču, sa predsjednikom Evropske banke za obnovu i razvoj Sumom Čakrabartijem.\nĐukanović i Čakrabarti iskazali su obostrano zadovoljstvo plodnom saradnjom Crne Gore i EBRD-a, koja se zasniva na povjerenju i zajedničkim ciljevima.\nPremijer Đukanović je podvukao značaj podrške Evropske banke Crnoj Gori i regionu, i njegovom ukupnom razvoju, osvrnuvši se i na ulogu Berlinskog procesa koji predstavlja krupan iskorak u odnosima Evropske unije i zemalja regiona.\n“Berlinski proces predstavlja važan impuls pronalaženju formule za zemlje regiona i region u cjelini”, istakao je premijer Đukanović, naglasivši važnost da se i sa Bečkog samita pošalje snažna poruka o nastavku podrške regionalnom povezivanju i razvoju.\nPredsjednik EBRD-a osvrnuo se na uspješnu saradnju Crne Gore i Evropske banke, ocijenivši da ona može poslužiti kao primjer podsticanja ekonomskog razvoja i Crne Gore i regiona u cjelini.\n“Podržavamo vas da zadržite liderstvo u reformama, jer je to dobar podsticaj i za region”, kazao je Čakrabarti.\nSagovornici su razmjenili stavove i o značaju privlačenja investitora u region, kao motora daljeg ekonomskog i ukupnog razvoja.\nPredsjednik EBRD-a pozvao je premijera Đukanovića da bude učesnik Investicionog samita u Londonu, početkom naredne godine, u cilju daljeg podsticaja saradnje i ekonomskog razvoja.


Anatomski ranac za školu Pulse Princess Diamond 121476 | Volim svoj dom\nOpis - Anatomski ranac za školu Pulse Princess Diamond 121476\nAnatomski ranac za školu Pulse Princess Diamond 121476 - Anatomija leđa obezbeđena je uz podršku specijalnih materijala koji omogućavaju cirkulariciju vazduha,kao i aluminijumske šipke uz mogućnost skidanja tog dela pri pranju. Ovakav model ranca prebacuje opterećenje sa kičme na noge,tako da vaše dete ne oseća neugodnost pri nošenju težih knjiga. Gumirano dno ranca sadrži i pregradu u kojoj se nalazi kabanica fluorescentne boje, radi zaštite od padavina i dodatne bezbednosti u saobraćaju. Reflektujuće trake sa svih strana ranca posebno su bitne pri prelasku ulice i u noćnim uslovima slabe vidljivosti. Naravno, razvojni tim je obratio pažnju i na sam dizajn ranca da biste upotpunili kupovinu spajanjem kvaliteta i detetovog ukusa.\nKarakteristike - Anatomski ranac za školu Pulse Princess Diamond 121476


Nominacije za Oskara su nedavno objavljene, a da se primetiti da su se ove godine članovi Američke filmske akademije potrudili da malo promene imidž ove manifestacije. Prvi put je jedan čistokrvni horor nominovan za najbolji film („Get Out“), dok će superherojski film „Logan“ biti u trci za najbolji scenario.\nKao i svake godine, kreativni korisnici interneta su se potrudili da naprave svojevrsne parodije na postere nominovanih filmova. Pogledajte u našoj galeriji kako oni izgledaju.\nNagrade i nominacije svakako nisu najpouzdaniji način da se odredi kalibar jednog umetnika. Pogotovo kada u jednoj sezoni ima dosta zapaženih dela koja pripadaju istoj vrsti umetnosti, a samo nekoliko njih može da bude nagrađeno nastaje pravo uzbuđenje. Setite se samo sirotog DiCapria, njemu svih ovih godina nije bilo lako. Nakon svega što je prošao, možemo da zaključimo, imati Oskara u rukama jeste neki vid priznanja.


Nekretnine-Rijeka.com | Umag, Kuće Prodaja, 1.000 m2 - ISTRA, vila 1. red do mora na ekskluzivnoj lokaciji\nISTRA, vila 1. red do mora na ekskluzivnoj lokaciji\nID OGLASA: 318174\nCijena: 4.500.000 € ~ 33.750.000 Kn\nOkućnica (m2): 3600.00\nOpis nekretnine: ISTRA, vila sa 7 apartmana koja se nalazi 1. red do mora!\nVila na samom moru i vrlo poželjnoj lokaciji zapadne istarske obale između Umaga i Novigrada.\nPovršina zemljišta je 3.600 m2, a stambene kvadrature preko 1.000 m2.\nSastoji se od sedam luksuzno opremljenih apartmana, ima garažu, podrum, saunu, jacuzzi, bazen 20m x 8m, ljetnu kuhinju i vanjski kamin te parking za 10 automobila.\nCentralno grijanje, solarni paneli, automatsko navodnjavanje, sve ograđeno kamenim zidom.\nLuksuzna nekretnina na ekskluzivnoj lokaciji, izvrsna poslovna mogućnost!\nID KOD AGENCIJE: 6968\nOvaj oglas je pregledan 1894 puta.


Rade Bogdanović poručio fudbalerima Partizana da pomognu Radovanu Radakoviću\nBivši fudbaler Atletiko Madrida i Verdera Rade Bogdanović, koji je poznat po oštrom jeziku, poslao je jasnu poruku fudbalerima Partizana posle remija sa Gentom u Belgiji (1:1) u Ligi konferencija. Poruka se odnosila da finansijski dodatno pomognu Radovanu Radakoviću, bivšem golmanu crno-belih, koji vodi životnu bitku.\nIskusnom čuvaru mreže uspostavljena je dijagnoza difuznog karcinona želuca i pred akciju je za operaciju u Turskoj bilo potrebno gotovo 100.000 evra.U Srbiji je nedavno oranizovana i humanitarna utakmica u Rakovici, a sav novac biće prosleđen za lečenje Radovana Radakovića.Ipak, jasno je da je svaki dinar dobro došao, pa je zato Rade Bogdanović gostujući na RTS tokom utakmice Gent – Partizan, iskoristio priliku da pecne fudbalere srpskog vicešampiona da malo „pojačaju“ čitavu priču kako bi se pomoglo velikom borcu i čoveku.„Mene raduje što su osvojili danas bod jer za taj bod imaju neka određena sredstva, pa će se valjda setiti da Radakoviću uplate i više novca za lečenje, nego što su dosad uplatili. Od srca im želim dosta bodova da osvoje, pa da taj novac preusmere na potrebnu stranu, pogotovo nekome ko je nosio njihov dres“, poručio je Rade Bogdanović gostujući na RTS.Da Radovan dobije najveću utakmicu života! Budimo humani!Pomozimo Radovanu!Slanjem SMS poruke: Upišimo 1082 i pošaljimo SMS na 3030Slanjem SMS poruke iz Švajcarske: Upišimo human1082 i pošaljimo SMS na 455Uplatom na dinarski račun: 160-6000001216331-02Uplatom na devizni račun: 160600000121638728IBAN: RS35160600000121638728SNJIFT/BIC: DBDBRSBGUplatom platnim karticama putem linka: E-donirajUplatom sa vašeg PayPal naloga putem linka: PayPalSkeniranjem NBS IPS QR kod-a na vašoj mBanking aplikaciji: NBS IPS QR kod\nIskusnom čuvaru mreže uspostavljena je dijagnoza difuznog karcinona želuca i pred akciju je za operaciju u Turskoj bilo potrebno gotovo 100.000 evra.\nU Srbiji je nedavno oranizovana i humanitarna utakmica u Rakovici, a sav novac biće prosleđen za lečenje Radovana Radakovića.\nIpak, jasno je da je svaki dinar dobro došao, pa je zato Rade Bogdanović gostujući na RTS tokom utakmice Gent – Partizan, iskoristio priliku da pecne fudbalere srpskog vicešampiona da malo „pojačaju“ čitavu priču kako bi se pomoglo velikom borcu i čoveku.\n„Mene raduje što su osvojili danas bod jer za taj bod imaju neka određena sredstva, pa će se valjda setiti da Radakoviću uplate i više novca za lečenje, nego što su dosad uplatili. Od srca im želim dosta bodova da osvoje, pa da taj novac preusmere na potrebnu stranu, pogotovo nekome ko je nosio njihov dres“, poručio je Rade Bogdanović gostujući na RTS.\nRade Bogdanović ima pravu poruku za upravu @FKPartizanBG pic.twitter.com/6HHvbTrmW8\n— Bojan (@volimojenajke) November 4, 2021


Tvoje Lice Zvuči Poznato: Finale večeras uživo! Pobednika bira publika! - V.I.P. - Estrada - ALO!\nJOŠ MALO DO KRAJA!\nAutor: Svet Plus | 28.12.2013 - 16:30:00h | Komentara: 1\nTvoje Lice Zvuči Poznato okupilo je deset vrsnih takmičara koji su se pokazali kao izvanredni imitatori, pevači i šoumeni, a petoro njih prošlo je u samo finale: Sara Jovanović, Boris Milivojević, Aleksa Jelić, Nenad Knežević Knez i Ana Kokić.\nOvaj planetarno popularni šou zabavljao je gledaoce više od dva meseca, a kroz žiri su prošle brojne poznate ličnosti. Da će ovaj vikend biti u znaku TLZP-a govori i to što će se u gostima u emisiji "Žene" govoriti upravo o ovom takmičenju, a gošće će biti učesnice Sara Jovanović i Goca Tržan.\nFinalno veče okupiće svih deset takmičara, petoro finalista boriće se za pobedu, a pobednika će izabrati publika SMS glasovima, dok će petoro takmičara koji se nisu plasirali u finale nastupiti u revijalnom delu emisije.\nMirna Radulović večeras će premijerno izvesti svoju novu pesmu, a pored svega što je TLZP produkcija pripremila za večeras, najgledaniji i najočekivaniji trenutak svakako će biti objavljivanje pobednika. Večerašnja epizoda počinje u 21:05 na televiziji "Prva", a sva dešavanja prenosićemo direktno na našem portalu.\ndragan Vreme: 28.12.2013 19:50h\najmo aleksa jelic


Knjaževacinfo - Biblioteka: Tragom zaboravljenog pesnika\nPolazna | Kultura | Biblioteka: Tragom zaboravljenog pesnika\nBiblioteka: Tragom zaboravljenog pesnika\nAutor Ljiljana Pavlović 29/08/2018 09:58:00\nNarodna biblioteka ''Njegoš'' priredila je i objavila novo izdanje poetske zbirke ''Pesme'' izuzetno darovitog mladog liričara Ljubomira Simišća, zavičajnog autora, rođenog u Knjaževcu 1880. godine.\nLjubomir Simić stvarao je poslednjih pet godina 19. veka. Preminuo je 1900. godine, a godinu dana posle pesnikove smrti, iz štampe je u izdanju niške Gradine izašla zbirka njegovih pesama. Simićeva prerana smrt odredila je i sudbinu njegovog književnog dela, osudivši ga na zaborav.\nPrema tumačenju istoričara književnosti prof. dr Gorana Maksimovića, „u književnoistorijskom smislu, kada sagledavamo srpsku književnost kroz njene regionalne posebnosti, prerani odlazak sa književne pozornice Ljubomira Simića predstavlja nenadoknadivu štetu, jer je time prostor jugoistočne Srbije ostao uskraćen za potpuno formiranje jednog autentičnog pjesničkog djela“.\nBudući da je Ljubomir Simić rođen u Knjaževcu, da je u kratkom periodu književnog stvaranja ovaj mladi pesnik, pokazavši „prevremenu zrelost“, ostavio dragocen trag u srpskoj književnosti s kraja 19. veka i da je njegovo delo nepoznato javnosti i nedostupno čitaocima, Narodna biblioteka „Njegoš“, smatrajući Simića zavičajnim autorom čiji je rad vredan pominjanja i čitanja, priredila je novo izdanje njegove poetske zbirke.\nZbirka Pesme Ljubomira Simića deseta je knjiga edicije „Zaveštanje“ Narodne biblioteke „Njegoš“, posvećene malo poznatim ili zaboravljenim zavičajnim piscima, čije delo zavređuje svoje mesto i svoju stranicu u istoriji srpske književnosti.


♪ Muzička radionica Čarobna frula, namenjena je deci uzrasta od 1 do 8 godine. Edukativno muzička radionica osmišljena je po jedinstvenom planu i programu muzičkih pedagoga i kompozitora, koji su se detaljno bavili metodikom nastave muzičke kulture u radu sa najmlađima. Radionica se prevashodno bavi muzičkom edukacijom dece na neposredan i suptilan način, gde deca kroz razne vrste muzičih igara, pesama, didaktičih igara, ritmičkih vežbi, ulaze u bajkovit, čaroban svet muzike.\nMuzika nam pomaže da:\n♪ Razvijemo sluh\n♪ Razvijemo osećaj za ritam\n♪ Upoznamo sopstvene vokalne sposobnosti\n♪ Shvatimo svet oko sebe i iskažemo lična iskustva\n♪ Razvijemo motoriku\n♪ Podstaknemo maštu\n♪ Iskažemo svoje emocije\nPlan i program pohađanja nastave\n• ♪ Muzička radionica za bebe i decu od 1 do 3 godine, pohađa se jednom nedeljno u trajanju od jedan sat\n• ♪ Muzička radionica za decu od 3 do 8 godina, pohađa se dva puta nedeljno u trajanju od 45 min\n• ♪ Škola klavira za decu od 5 do 10 godina, pohađa se dva puta nedeljno u trajanju od 45 min\n• ♪ Škola udaraljki za decu od 5 do 14 godina, pohađa se jednom nedeljno u trajanju od jedan sat\n• Prvi probni čas je besplatan!\n• Prijave su obavezne i vrše se putem e-mail bojana@carobnafrula.com ili na broj telefona 069618181


Vesti – Страна 382 – RTV Panonija\n20/02/2014 RTV Panonija 0\nZa finansiranje i sufinansiranje programa i projekata u kulturi za 2014.godinu, Grad Novi Sad je izdvojio nešto više od 142 miliona dinara.\nKultura ne može biti samo prost skup nečijih želja, već mora imati i edukativni karakter, istaknuto je u Gradskoj kući Zrenjanina prilikom predstavljanja rezultata istraživanja o kulturnoj ponudi i tražnji čiji je krajnji cilj sačinjavanje […]\nPolovinom marta u Kikindi bi trebalo da počne izgradnja petnaest stanova, prvog od osam planiranih objekata u bloku „C2“, u samom centru Kikinde. Dugoročnije planiranom stambenom izgradnjom, Kikinda bi izgradnjom pomenutog bloka obezbedila oko 12 […]\nU Subotici je do kraja januara, kada je istekao poslednji rok za pokretanje postupka legalizacije, podneto oko 1.400 zahteva, a od 2003. godine do danas podneto je ukupno između 16.000 i 17.000 predmeta, s tim […]\nMinistar poljoprivrede Dragan Glamočić je posetio i najveću farmu koze u regionu i sastao se sa Asocijacijom kozara i ovčara Mesne zajednice Kisač.\n18/02/2014 RTV Panonija 0\nEvropski ministri odobrili su gajenje novog GM kukuruza američke kompanije „Pionir“.Uzgajanje je odobreno nakon što protivnici GMO hrane nisu uspeli da zadobiju dovoljno podrške za odbacivanje te mere. Profesor na poljoprivrednom fakultetu u Novom Sadu […]\nPredsednik Vlade AP Vojvodine dr Bojan Pajtić obišao je rekonstruisanu ulicu Sonja Marinković u Somboru. Sredstava za rekonstrukciju ulice Sonja Marinković i dela Podgoričke ulice obezbedio je Fond za kapitalna ulaganja AP Vojvodine.\n« 1 … 381 382 383 … 481 »


Korišćenje fascikli za kreiranje datoteka samo za čitanje studenata ili drugih članova tima - Office podrška\nKorišćenje fascikli za kreiranje datoteka samo za čitanje studenata ili drugih članova tima\nDelite datoteke sa studentima koje mogu da čitaju, ali ne i da uređuju pomoću fascikle " materijali klase " na vašem glavnom kanalu. Ovo je odličan način za deljenje dokumenata kao što su syllabi, školska pravila i referenca materijala sa odeljenjem. Možete i da kreirate sopstvene fascikle koje su samo za čitanje i da ograničite uređivanje privilegija članova u bilo kom timu.\nNapomena: Fascikla "materijali za razred" trenutno nije dostupna na mobilnim uređajima. Koristite aplikaciju stone računare ili aplikaciju za mobilne uređaje za pristup materijalima za pristup. Materijal klase može da se pronađe ispod stranica u navigaciji sistema SharePoint.\nDodavanje datoteka u fasciklu "materijali za razred" u timovima razreda\nIdite na opšti kanal u timu razreda i izaberite karticu datoteke .\nIzaberite stavku materijali klasa.\nKoristite novo dugme za kreiranje novih datoteka samo za čitanje u fascikli "materijali za razred". Koristite dugme " Otpremi " da biste dodali datoteke iz usluge OneDrive ili uređaja.\nMožete i da premestite ili kopirate datoteku u fasciklu sa materijalima klase tako što ćete izabrati Više opcija pored datoteke i izabrati stavku Premesti ili Kopiraj. Izvršite strukturu datoteka da biste odabrali materijal za razred.\nNapomena: Premeštanjem ili kopiranjem datoteke sa materijalima klase u fasciklu bez istih dozvola znači da će studenti moći da uređuju tu kopiju dokumenta.\nOd sada dodajte datoteke koje ne želite da studenti uređuju u fascikli "materijali klase". Možete da dodate datoteke u fasciklu iz timova ili sistema SharePoint – promene će ostati sinhronizovane.\nKreiranje sopstvenih fascikli samo za čitanje\nKreiranje fascikli samo za čitanje omogućava vam da delite datoteke sa članovima tima koji posedujete dok ih sprečite da uređuju datoteke.\nIdite do kanala u kojem planirate da delite datoteke.\nIzaberite karticu datoteke , a zatim otvorite u sistemu SharePoint. SharePoint će se otvoriti u Veb pregledaču i prikazati strukturu datoteka za vaš tim.\nU sistemu SharePoint izaberite stavku + novi > fasciklu. Imenujte fasciklu i izaberite stavku Kreiraj.\nKliknite desnim tasterom miša na stavku Prikaži radnje (vertikalne tri tačke koje se pojavljuju kada izaberete fasciklu) za fasciklu koju ste upravo kreirali i izaberite stavku Detalji.\nIzaberite stavku Upravljaj pristupom u oknu sa detaljima.\nIspod članova, kliknite na strelicu padajućeg menija, a zatim se promenite samo za prikaz.\nOd sada dodajte datoteke koje ne želite da studenti ili zaposleni uređuju u ovoj fascikli. Možete da dodate datoteke u fasciklu iz timova ili iz sistema SharePoint – promene će se sinhronizovati nazad i dalje.\nNapomena: Premeštanjem ili kopiranjem datoteke samo za čitanje u fasciklu bez istih dozvola znači da će članovi tima moći da uređuju tu kopiju dokumenta.\nDatoteke u Microsoft timovima


Baš Baš kečap blagi 100g kesa cena akcija Srbija\nBaš Baš kečap blagi 100g kesa cene\ncena 16,99 din | prodavnica (1)\nTrenutno nemamo slike za Baš Baš kečap blagi 100g kesa\nEPonuda nije internet prodavnica već Vam omogućava da brzo i lako nađete Baš Baš kečap blagi 100g kesa po najjeftinijoj ceni. Naš cilj je da kupci budu što bolje informisani o ponudi Baš Baš kečap blagi 100g kesa na tržištu Srbije. Vrlo lako nalazite željeni proizvod za kategoriju Kečap cene, ne morate da lutate od sajta do sajta za Baš Baš Kečap, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baš Baš kečap blagi 100g kesa sa PRODAVCEM. EPonuda ne može da garantuje potpunu tačnost specifikacije i slika za Baš Baš kečap blagi 100g kesa. Pre kupovine, podatke za Baš Baš kečap blagi 100g kesa proverite na sajtu PROIZVOĐAČA.


U srijedu, 13.februara u Kino sali KSC Kakanj održan je Centralni predizborni skup kandidata za načelnika Općine Kakanj Mijoč Eldina. Brojni posjetitelji su imali priliku vidjeti prezentaciju izbornog programa pod sloganom „pošteno bez straha za razvoj i opstanak/ostanak u našem gradu. Na skupu su se obratili predstavnici stranaka:\nFuad Kasumović, potpredsjednik Nezavisnog bloka BiH\nAlma Kratina, predsjednica KO Demokratske fronte ZDK\nNaida Delibašić, predsjednica OO Nezavisne bosanskohercegovačke liste BiH Kakanj\nDžemal Hadžić, OO predsjednik Stranke penzionera/umirovljenika BiH Kakanj\nEdin Brkić , predsjednik OO BPS BiH Kakanj\nEmin Haračić, predsjednik KO Pokreta demokratske akcije ZDK\nNermin Nikšić, predsjednik SDP BiH.\nZajednička poruka predstavnika stranaka je da građani Kaknja ne treba da šute, da slobodno, bez straha u nedjelju, 17. februara izađu na biračka mjesta i daju podršku kandidatu Mijoč Eldinu. Vrijeme je da ovaj grad bude grad jednakih šanse za sve građane. U nedjelju se borimo za svoju budućnost i budućnost naše djece. Pošteno, bez straha za Mijoč Eldina, kandidata za načelnika Općine Kakanj.\n> SDP BiH daje punu podršku organima u otkrivanju izbornih prevara u Srebrenici


Indija "ubira plodove" trgovinskog rata SAD i Kine - Neverovatna Indija\nNaslovna Ekonomija Indija „ubira plodove“ trgovinskog rata SAD i Kine\nIndija „ubira plodove“ trgovinskog rata SAD i Kine\nNeimenovani izvor rekao je agenciji „Blumberg“ da su finansijski podsticaji, kao što su preferencijalne poreske stope i poreske olakšice, među merama koje se razmatraju. Prema jednom dokumentu indijskog Ministarstva trgovine u koji su mediji imali uvid, industrijske grane kojima bi bili ponuđeni podsticaji uključuju elektroniku, aparate za široku potrošnju, električna vozila, obuću i igračke.\nOvi pokušaji deo su obimnijeg plana Ministarstva da smanji zavisnost od uvoza, uz istovremeno jačanje izvoza. Očekuje se da će taj potez pospešiti rast indijske proizvodne baze i olakšati inicijativu premijera Narendre Modija — „Napravite u Indiji“.\nIzveštaj Odseka koji nadzire politiku direktnih stranih ulaganja u Indiji, pokazao je da bi do ulaganja kineskih kompanija moglo doći u različitim sektorima indijskog tržišta. To se odnosi, kako na proizvodnju pametnih telefona i komponenti, tako i na proizvodnju aparata za široku potrošnju, proizvodnju električnih vozila i delova, kao i proizvodnju predmeta za svakodnevnu upotrebu, od kojih je 95 posto već uvezeno iz Kine.\nPrethodni tekstJato vrana umalo da sruši indijski avion (video)\nSledeći tekstIzveštaj UN: Indija do 2027. godine postaje najmnogoljudnija zemlja


Potez FIBA oduševio ljubitelje e-sporta - 24sedam\nPotpisan inovativan ugovor\nPopularnost video-igara i e-sporta raste neverovatnom brzinom. Sve je veće interesovanje za ovu vrstu sporta.\nPrepoznala je to i FIBA i odlučila da potpiše višegodišnji ugovor sa popularnom platformom „Tvič“ i da na taj način napravio još jedna korak napred u uzbudljivom svetu tehnologije. Obavezali su se da će prenositi više od 600 sati košarkaških utakmica svake godine preko svog kanala na „Tviču“, kao i da će razviti posebne programske formate isključivo za potrebe ove platforme.\nPlan FIBA je da napravi kreatorsku mrežu širom sveta u delovima gde je e-sport posebno popularan i očekuje se da će to, za početak, biti u Americi, Australiji, Francuskoj, Španiji i Italiji. Neke od stvari na koje će se fokusirati jesu i prenosi mečeva u basketu 3×3, utakmica ženske Evrolige i duela mlađih kategorija.\n– Oduševljeni smo što možemo da potvrdimo ovu jedinstvenu saradnju sa platformom koju svakodnevno koriste milioni ljudi širom sveta. Ovo je inovativan dogovor koji će dodatno ojačati naše strateške ciljeve i privući više publike na interaktivan način – rekao je sekretar FIBA Andreas Zagklis.\nRecept dana: Ledeni mus od čokolade, avokada i mente, gotov za tili čas


Merkel, Orban, Putin i drugi svetski lideri uputili čestitke Vučiću povodom predstojećih praznika - Telegraf.rs\n31/12/19 | 13:57 ≫ 13:58\nMerkel, Orban, Putin i drugi svetski lideri uputili čestitke Vučiću povodom predstojećih praznika\nNovogodišnje i božićne čestitke predsedniku Vučiću uputili su svetski lideri, poslovni ljudi iz inostranstva, kao i članovi diplomatskog kora u Beogradu\nFoto: Tanjug/Sava Radovanović, Predsedništvo Srbije, Vlada RS/Slobodan Miljević\nPredsednik Srbije Aleksandar Vučić je, povodom nastupajućih novogodišnjih i božićnih praznika, primio čestitke brojnih stranih zvaničnika, među kojima su i Angela Merkel, Vladimir Putin, Viktor Orban, Serđo Matarela, Hasan Rohani i mnogi poslovni ljudi iz inostranstva, kao i članovi diplomatskog kora u Beogradu.\nNovogodišnje i božićne čestitke predsedniku Vučiću uputila je nemačka kancelarka Angela Merkel, čija čestitka glasi:\n- Dragi Aleksandre, od srca Vam želim da u miru i radosti provedete Božićne praznike i da sa mnogo zdravlja, snage i optimizma krenete u Novu godinu - neka 2020. bude za sve nas mirna i uspešna godina. Svako dobro - napisala je Merkel.\nOd srca Vam želim da u miru i radosti provedete Božićne praznike i da sa mnogo zdravlja, snage i optimizma krenete u Novu godinu-Foto: Tanjug/AP\nČestitku je uputio i predsednik Nemačke Frank Valter Štajnmajer.\nIz Ruske Federacije čestitke su uputili predsednik Vladimir Putin, patrijarh Moskovski i Sve Rusije Kiril i mitropolit Ilarion, kao i premijer Dmitrij Medvedev.\nMedvedev je u čestitki naveo da je odlazeća godina obeležena uspešnim razvojem prijateljskih i partnerskih rusko-srpskih odnosa i da se produbljuje saradnja u oblasti privrede, investicija, trgovine, kao i da se realizuju veliki zajednički projekti u energetici, industriji, infrastrukturi.\n- Ubeđen sam da će realizacija obimnih bilateralnih dogovora doprineti povećanju ukupne saradnje, dati podsticaj novim perspektivnim inicijativama u različitim oblastima. To u potpunoj meri odgovara interesima Rusije i Srbije. Želim Vam, poštovani gospodine predsedniče, zdravlje i blagostanje, a svim građanima Srbije sreću i prosperitet - piše u poruci.\nŽelim Vam, poštovani gospodine predsedniče, zdravlje i blagostanje, a svim građanima Srbije sreću i prosperitet, navodi se u poruci Dmitrija Medvedeva-DRAGAN KUJUNDZIC\nPredsednik Vučić primio je i čestitke predsednika Italije Serđa Matarele, predsednika Poljske Andžeja Dude, premijera Grčke Kirjakosa Micotakisa, premijerke Norveške Erne Sulberg, kao i kralja te zemlje Haralda V, kraljice Danske Margarete II, predsednika Švajcarske konfederacije Ulriha Maurera i generalnog sekretara NATO Jensa Stoltenberga.\nČestitke povodom novogodišnjih i božićnih praznika predsedniku Vučiću uputili su i predsednik i premijer Mađarske Janoš Ader i Viktor Orban, predsednik Albanije Iljir Meta, kao i predsednik i premijer Slovenije Borut Pahor i Marjan Šarec, u čijoj se čestitki, između ostalog, navodi: "Ne može se mnogo promeniti za dan. Međutim, za 366 dana, sa iskrenim namerama, odlučnim akcijama, pravom količinom hrabrosti i saosećanja, mi možemo da promenimo ono do čega nam je zaista stalo. Neka Vam praznici budu ispunjeni mirom, a 2020. godina neka bude puna dobrote, zdravlja i uspeha."\nPredsedniku Srbije novogodišnje i božićne praznike čestitao je i Viktor Orban-Foto: Vlada RS/Slobodan Miljević\nČestitku predsedniku Vučiću uputio je i predsednik Egipta Abdel Fatah El Sisi.\n- Moja je iskrena nada da će Nova godina biti prilika da udruženo delujemo kako bismo prevazišli zastrašujuće izazove sa kojima se naš svet danas suočava dok krećemo u ostvarenje naših zajedničkih ciljeva mira, stabilnosti i napretka. Takođe se iskreno nadam da će srdačne veze i bilateralni odnosi između naše dve države nastaviti da napreduju u Novoj godini i u narednim decenijama kako bismo ostvarili bolju budućnost naših prijateljskih naroda - navodi se.\nU svojoj čestitki predsednik Irana Hasan Rohani, između ostalog, navodi da uspostavljanje mira i spokoja kao dugogodišnjeg ljudskog ideala služi kao preduslov za ostvarivanje ljudskog prosperiteta i procvata.\n- Snažna potreba za rešenjem ovog ključnog pitanja pokreće nas na preduzimanje koraka za unapređenje mira i pravde, kao suštine ljudskog ideala u oblikovanju bolje budućnosti. Kroz saradnju, primenjujući princip mirnog suživota, suzdržavajući se od jednostranosti i pronalazeći strategije i rešenja u praksama i idejama zasnovanim na pravdi, nadam se da ćemo svi uspeti da u narednoj godini svakome predstavimo svet koji karakterišu spokoj i saosećanje - naveo je Rohani.\nČestitke predsedniku Srbije uputili su i predsednik Azerbejdžana Ilham Alijev, predsednik Republike Koreje Mun Džae-in, predsednik Palestine Mahmud Abas, predsednik Turkmenistana Gurbanguli Berdimuhamedov, predsednik Tadžikistana Emomali Rahmon, kao i premijer Japana Šinzo Abe.\nZavršen sastanak u Patrijaršiji: Vučić i Irinej o stavu Srbije o dešavanjima u Crnoj Gori\nPremijerka, ministri i političari građanima čestitali Novu godinu\nPalmer preneo stav SAD o izbornim uslovima i odluci opozicije o bojkotu\n2. januar 2020 | 00:22\nMa koliko geografski mala, Srbija je uvek bila bitan cinilac svetske politike\n1. januar 2020 | 23:22\nPredsednik Vucic je cenjen i postovan, stizu cestitke iz svih krajeva!\n1. januar 2020 | 22:10\nCestitke su dokaz naklonosti i postovanja, ali i definitivan pokazatelj da je Srbija porasla u ocima svetskih drzavnika!


Kredit Svetske banke od 100 miliona dolara 24. marta | Kamatica\nPočetna > vest > Kredit Svetske banke od 100 miliona dolara 24. marta\nKredit Svetske banke od 100 miliona dolara 24. marta\nTekst objavljen: 12.03.2015 14:15\nSvetska banka odboriće Srbiji 24. marta kredit od 100 miliona dolara kao podršku budžetu Srbije za rešavanje pitanja preduzeća u restrukturiranju, najavio je danas direktor Kancelarije te banke u Srbiji Toni Verhejn.\tOn je najavio da će do kraja ove godine biti odobrena i druga tranša tog kredita u istom iznosu od 100 miliona dolara namenjena za privatizaciju preduzeća u restrukturiranju.\nUkupna kreditna podrška SB Srbiji u ovoj godini biće 400 miliona dolara.\nVerhejn je najavio da će do kraja 2015. SB sa 200 miliona dolara kredita podržati i korporativizaciju i finansijsku konsolidaciju velikih državnih preduzeća, kao što su EPS, Železnice Srbije i Srbijagas.\nOn je novinarima u Beogradu objasnio da se tu radi o trogodišnjem programu sređivanja stanja u tim preduzećima i da će se 2016. nastaviti taj program.\nVerhejn je ukazao da veoma hitno treba rešavati pitanje preduzeća u restruktiranju, jer su ona prethodnih godina koštala poreske obveznike Srbije nekoliko milijardi evra, a samo 2013. za podršku tim preduzećima država je izdvojila 600 miliona evra.\nOn je rekao da je Srbija programom sa MMF - om jasno preuzela obavezu da neće više subvencionisati ta preduzeća i dodao ako bi se nastavilo sa tom podrškom program Srbije sa MMF - om bi bio narušen.\nkredit srbiji svetska banka


Vodič pasa u Policijskoj upravi Novi Sad, Laslo Modri, bio je primoran da zbog teške bolesti prerano napusti službu i pse sa kojima se svakodnevno družio, trenirao, vežbao, igrao i učestvovao u mnogobrojnim uspešnim akcijama sprečavanja šverca narkotika širom Srbije. Samo nekoliko meseci nakon što je napustio službu, Laslo je, nažalost, preminuo, ali ono što je sve šokiralo, a najviše Laslove kolege, je da je istog dana kada je Laslo sahranjen iznenada preminuo i njegov službeni pas Maks. Oni koji su poznavali Lasla i njegovog “službenog” partnera i ljubimca, kažu da se takve stvari ne dešavaju tek tako.\n– Nakon saznanja da je teško bolestan, pored svog truda i borbe za svoje zdravlje, kolega Modri Laslo iz Srbobrana, izgubio je dugu i tešku bitku. Modri Laslo, obavljao je poslove policajca u MUP-u više od 20 godina. Bio je zaposlen u PU Novi Sad, a obzirom da je voleo životinje i bio im naročito privržen, poslednjih desetak godina radio je u Odeljenju za vodiče službenih pasa – kaže se u saopštenju Sindikata policije Novog Sada.\n– Nakon izvršene zvanične obdukcije, utvrđeno je da je životinja uginula od torzije želuca. Nakon ovakog spleta okolnosti bez obzira na rezultat obdukcije Laslove kolege u ubeđenju su da sve ovo predstavlja isuviše veliku slučajnost i u dubokom su uverenju da je službeni pas osetio ono što se dešava Laslu i da ga zbog izuzetne privrženosti, nikako nije mogao napustiti u ovom svetu, te je zbog prevelike tuge, nastavio da ga prati – kaže se u dirljivom saopštenju policijskog sindikata Novog Sada, kojem pripada i služba Vodiča u kojoj je radio pokojni Laslo Modri i njegov Maks.\nmodri laslonvi sadpaspolicijauginuo pas


Slijedi novo veće zagađenje zraka, na snazi epizoda “upozorenje” – Svjetlo Dunjaluka\n← Tuga mame Sabine Selimović, djevojčice koja je pobjegla od kuće u Siriju i TAMO VJEROVATNO POGINULA\nZnoj koji nije istekao umaranjem na Allahovom putu, isteći će od stida i straha na Sudnjem danu →\nNovember 7, 2018 Glavni urednik Comments Off on Otvara se veliki broj radnih mjesta: Austrijski div gradi novu proizvodnu halu u BiH\nDodik: “EU će se raspasti, Trump će nam u drugom mandatu donijeti nezavisnost”!\nSeptember 1, 2018 Glavni urednik Comments Off on Dodik: “EU će se raspasti, Trump će nam u drugom mandatu donijeti nezavisnost”!\nNAUČNICI UPOZORAVAJU / Punite telefon u spavaćoj sobi? Poslije ovih činjenica vam neće pasti na pamet da to i dalje radite!\nApril 26, 2017 Halid Ibn Walid Comments Off on NAUČNICI UPOZORAVAJU / Punite telefon u spavaćoj sobi? Poslije ovih činjenica vam neće pasti na pamet da to i dalje radite!


Poslao: 18 Avg 2012 01:23\nZa nemacki 3.7cm PaK?\nPoslao: 18 Avg 2012 10:00\nNapisano: 18 Avg 2012 8:32\nbojank ::Za nemacki 3.7cm PaK?\nDopuna: 18 Avg 2012 10:00\najd...ako niko ne skonta do večeras, pa i približno, daću odgovor. a sad već ne bi trebalo da je teško pored ovoliko hintova.\nPoslao: 18 Avg 2012 11:10\nNešto nije u redu sa upaljačem?\nPoslao: 18 Avg 2012 11:11\nJedino što mi pada na pamet je neko "budženje" projektila jednog oruđa u čauru drugog. Možda ratna improvizacija u nedostatku originalne municije. Rekao bih da je projektil ruski.\nPoslao: 18 Avg 2012 16:20\nDa nije projektil za avionski top 37mm N-37/NS-37 kao na MiG-15/17?\nPoslao: 18 Avg 2012 17:59\ndo sad najbliži odgovor...granata UOR167N za PA top obr.1939 37mm (granata OZT za N-37 je oblikom gotovo identična ) u čauri metka za top PAK36 37mm.\ns metkom nije uredu što je neko spario pogrešnu granatu i čauru. alexmajstor je bio prvi, pita dalje.\nPoslao: 18 Avg 2012 20:37\nJedno prosto: šta je na slici?\nPoslao: 18 Avg 2012 23:13\naj da lupim, atomska proba u sierra nevadi.\nPoslao: 19 Avg 2012 00:16\naleksmajstor ::Jedno prosto: šta je na slici?\nOne otmice aviona u pustinji? Crni septembar ili Crvene brigade možda*\nPoslao: 19 Avg 2012 02:32\nOvaj topic je pregledan 1817095 puta\nUkupno su 836 korisnika na forumu :: 47 registrovanih, 3 sakrivenih i 786 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Sale, A.R.Chafee.Jr., AK - 230, Apok, aramis s, Bane san, Boris90, crnitrn, Cufo, Dannyboy, darkangel, Denaya, Dimitrise93, djboj, dragoljub11987, dragon986, Duško, FrankyRC, gasha, h8propaganda, Haryy, havoc995, Hoegaarden, krlebgd77, KUZMAR, kybonacci, madza, MB120mm, mercedesamg, miodrag, Nebo_M, nuke92, powSrb, Recce, S-lash, Singidunumac, Sićko, Skywhaler, Smiljke, Snorks, sombrero, ss10, ssekir75, Titan, Toni, vathra, vlvl


"Dip Parpl": Rokerski oproštaj od Beograda | Scena | Novosti.rs\nM. Ć. | 26. mart 2019. 13:53 | Komentara: 5\nPROSLAVLjENI bend "Dip parpl" održaće beogradski koncert 6. decembra u "Štark areni", u sklopu oproštajne turneje koju je započeo pre dve godine. Engleski rokeri predvođeni Janom Gilanom već su nastupili u najvećoj dvorani u Srbiji 2014. godine, pred više od 10.000 obožavalaca. Ljubitelji legendarne grupe će poslednji put biti u prilici da u Beogradu čuju njihove klasike kao što su "Smoke on the water", "Lazy", "Space truckin", "Strange kind of woman"...\nPROČITAJTE I: Dip parpl četvrti put među Srbima\n"Dip parpl" je jedan od najuticajnijih hard-rok bendova svih vremena. Uzori su bili sastavima kao što su "Metalika", "Ajron mejden", "Motorhed", "Bon Džovi", "Aerosmit", "Pantera"... U Ginisovoj knjizi rekorda upisani su kao najglasniji bend na svetu, a 2016. godine uvršteni su u Rokenrol kuću slavnih.\nGrupa je prvi put posetila Beograd u zenitu slave 1975, kad je nastupila u hali "Pionir". Dva koncerta u Hali 1 Beogradskog sajma "Dip parpl" su održali 2003. i 2006. godine.


Сара Ристић освојила прво мјесто на Регионалном такмичењу из историје – Opština Rogatica\nVečeras godišnji koncert Folklornog ansambla “Stara Gora”\nVečeras manifestacija “Rastimo uz ples”\nŠest zlatnih i dvije srebrne medalje atletičara na Atletskom prvenstvu Republike Srpske\nRogatički šahisti vratili prvoligaški status\nAtletičari osvojili pet zlatnih, dvije srebrne i jednu bronzanu medalju\nRedovi vožnje za lokalne autobuske školske linije\nOpšteSara Ristić osvojila prvo mjesto na Regionalnom takmičenju iz istorije\nSara Ristić osvojila prvo mjesto na Regionalnom takmičenju iz istorije\nRegionalno takmičenje iz istorije, za učenike drugih razreda, održano je juče u Srednjoškolskom centru “27. januar” u Rogatici. Prvo mjesto sa osvojenih 49 bodova zauzela je učenica ove škole Sara Ristić.\n“Još od osnovne škole istorija mi je jedan od dražih predmeta. Profesor je prepoznao potencijal u meni, te sam uz naporan trud, i naravno podršku profesora, ostvarila ovaj rezultat. Drago mi je da su se trud i rad isplatili i da sam stekla jedno novo i naročito lijepo iskustvo”, izjavila je Sara Ristić.\nDirektorica Srednjoškolskog centra “27. januar” Žaklina Lelek izjavila je da je takmičenje proteklo uredno, bez žalbi, a kompletan proces pratila je i Aleksandra Stanković, predstavnica Republičkog pedagoškog zavoda. Rogatičku srednju školu na ovom takmičenju predstavljao je i Marko Stojanović, koji je osvojio 4. mjesto.\nOsim učenika iz Rogatice, na jučerašnjem takmičenju učestvovali su i učenici iz Višegrada, Pala i Istočne Ilidže.\nLast modified: 14/04/2019\nČlanice Udruženja „Romanijski skorup-kajmak“ posjetile festival sira u Drnišu\nPredsjednik Omladine SDS-a Rogatica Aleksandar Okilj prešao u SNSD\nNačelnik Jagodić odobrio pomoć za pčelare


Trezege želi u Milan – Nadlanu.com\nBEOGRAD, 28. aprila 2010. (Beta) – Antonio Kaliendo, agent fudbalera Juventusa Davida Trezegea, rekao je da njegov klijent želi da pređe u Milan.\nUprava Juventusa pokušava da ubedi trenera Liverpula Rafaela Benitesa da na kraju sezone preuzme torinski klub, a Trezege će pre odluke o eventualnom odlasku sačekati rasplet i moguću promenu trenera.\n“Videćemo šta će se u narednih nekoliko nedelja desiti u Juventusu i tada ćemo doneti odluku. Tačno je da su Korintijans i Lion zainteresovani za Trezegea, ali on želi da pređe u Milan”, rekao je Kaliendo za sportski sajt Tutomerkato.\n“Ko bi odbio klub kakav je Milan? To je važna stvar”, dodao je on.\nMediji spekulišu da bi napadač Milana Alehandre Pato na kraju sežone mogao da napusti klub, što bi išlo na ruku Trezegeu. Takođe, upravi Milana bi koristio dolazak fudbalera koji bi igrao za manju platu.\n“O transferu će se tek razgovarati, ali Trezege bi trebalo da potpiše dvogodišnji ugovor vredan između pet i 10 miliona evra“, rekao je Kaliendo.


Iznuđen potez: Borina nedelja i u BEOGRADU\nLokalne vesti - Ponedeljak 20.03.2017 - 12:21\nZbog neizvesnosti sa finansiranjem, program ovogodišnje „Borine nedelje“ biće izveden paralelno u Vranju i Beogradu, saznaje OK Radio.\nSa prošlogodišnje, 50. po redu Borine nedelje FOTO: D. Ristić/OK Radio\nPrema našim nezvaničnim saznanjima, iz krugova bliskim Književnoj zajednici „Bora Stanković“, koja je zvanični organizator manifestacije, organizaciju dela programa preuzeće Srpsko književno društvo i Udruženje književnika Srbije.\n- To je dokaz da srpska književna javnost, za razliku od gradskog rukovodstva, stoji iza ove renomirane književne manifestacije, koja je odavno prerasla lokalne okvire.\nTo je jedna od posledica nezainteresovanosti lokalne vrhuške za „Borinu nedelju“, mada i bez toga postoji potreba za unapređenjem programa ove manifestacije – kaže naš izvor.\nPrema najavama, izvođenje programa „Borine nedelje“ u Beogradu bi trebalo da se nastavi i narednih godina.\nPrvi čovek Zajednice, Miroslav Cera Mihailović za OK Radio navodi da će više detalja o ovogodišnjoj „Borinoj nedelji“ saopštiti na konferenciji za štampu, koja bi trebalo da bude održana u utorak.\n- Za sada je sigurno da će program manifestacije morati da bude, silom prilika, redukovan, jer je još uvek neizvesno u kom obimu će je Grad podržati.\nTo neće biti na uštrb kvaliteta, već kvantiteta, odnosno broja učesnika i takva koncepcija je iznuđena, ali ćemo više detalja saopštiti u utorak – navodi Mihailović.\nTri dana pre početka „Borine nedelje“, još uvek nije došlo do susreta između čelnika Književne zajednice i Grada oko dogovaranja podrške manifestaciji, iako je on najavljivan još od početka godine.\nOrganizatori su učestvovali na konkursu Grada za projekte iz kulture, ali su po njima, sporna i zaostala dugovanja iz prošle godine, kao i pitanje smeštaja učesnika, jer je Zajednica lane, sudskom odlukom izmeštena iz dotadašnjeg sedišta, Pribojčićeve kuće.


U BiH blokirano 95.527 računa poslovnih subjekata | Portal 072info\n17/09/2020 17/09/2020 u 12:00\nU novom izvještaju o blokiranim računima u Jedinstvenom registru računa CBBiH navedeno je da je početkom septembra 2020. godine u BiH bilo blokirano 95.527 računa poslovnih subjekata te da 52.011 firmi ima blokiran bar jedan račun .\nZa mjesec dana broj blokiranih računa poslovnih subjekata smanjen je za 14, dok je broj firmi koje su imale blokiran bar jedan račun smanjen za 15.\nU novom izvještaju, koji sadrži 3.823 stranice, pobrojani su poslovni subjekti iz svih sfera društvenog života, od privrednih preduzeća, prodavnica, frizerskih salona, benzinskih pumpi, apoteka, ordinacija, kafića i restorana, do raznih agencija, zadruga, firmi. Na ovom popisu se nalaze i rudnici, mjesne zajednice, općine, sportski savezi.\nLG nudi masku koja vam obećava dodatnu zaštitu\nPronađeno beživotno tijelo u BiH\nCentralna banka na kompjutere i laptope potrošila preko 200.000 maraka\n072info.com 13/08/2020 13/08/2020\nMeđunarodne rezerve BiH iznose više od 13 milijardi KM


TotalCar.rs » “Procurele” fotke: Porsche Macan (2014)\n“Procurele” fotke: Porsche Macan (2014)\n0 komentara 6625 pregleda\nPrve fotografije Porsche Macan (2014) modela pojavile su se na internetu nešto ranije zahvaljujući skeniranim slikama iz najnovijeg izdanja magazina “Auto Motor und Sport”.\nMacan će biti predstavljen na Salonu automobila u Los Anđelesu, a njegov izgled inspirisan je Cayenne modelom. Odlikuju ga upadljiv zadnji deo, a na prednjem se uočavaju LED farovi. Linija krova je strma, a kompletna karoserija ovog krosovera je oblih linija.\nNi kabina nije pošteđena Cayenneovog uticaja, pa je tako opremljena upravljačem sa tri paoka i poznatom instrument tablom i centralnom konzolom. Uočljiv je i tamni trim, metalni detalji i veliki zabavni sistem.\nIspod haube Porsche Macana za 2014. modelsku godinu nalaziće se dva benzinska motora, dostupna sa po 340 i 400 KS. Iako nezvanično, očekuje se da je reč o twin-turbo 3.0-litarskom V6 i twin-turbo 3.6-litarskom V6 motoru.\nPorsche Macan u proizvodnju ulazi idućeg meseca, a S varijanta srednjeg nivoa koštaće oko 38.000 evra.


Sarajevo, Banja Luka : Ivanić i zvanično podnio ostavku, Dodik mora ustrojiti novu vladajuću koaliciju | Kliker.info\nSarajevo, Banja Luka : Ivanić i zvanično podnio ostavku, Dodik mora ustrojiti novu vladajuću koaliciju\nPredsjedatelj Doma naroda Parlamentarne skupštine BiH Mladen Ivanić podnio je ostavku na tu dužnost i time je počelo povlačenje njegove Partije demokratskog progresa (PDP) iz vladajuće koalicije na državnoj razini i u Republici Srpskoj. anjolučke "Nezavisne novine" u ponedjeljak su objavile kako im je Ivanić potvrdio da je dan prije uputio pisanu ostavku na svoju dužnost u parlamentu. – Sada se čeka redovna sjednica Doma naroda koja će biti održana do kraja mjeseca i tada će biti biran novi predsjedatelj – kazao je Ivanić.\nPredsjedništvo PDP-a istodobno je uputilo zahtjev predsjedatelju Vijeća ministara BiH Nikoli Špiriću da razriješi dužnosti članove te stranke Veselina Poljaševića i Igora Crnatka na položajima doministara trgovine odnosno obrane. Od predsjednika vlade srpskog entiteta Milorada Dodika zatraženo je da razriješi dužnosti entitetskog ministra rada Boška Tomića, također člana PDP-a. Predsjedništvo te stranke prošli je tjedan odlučilo da PDP napusti vladajuću koaliciju na državnoj razini, u kojoj je bilo šest stranaka, te da raskine političko savezništvo s Dodikovom Strankom nezavisnih socijaldemokrata (SNSD) na temelju kojega je bila ustrojena entitetska vlast. Odluka je obrazložena nezadovoljstvom zbog odnosa SNSD-a prema PDP-u, a sada postoje naznake kako bi to moglo uzdrmati dosadašnji politički monopol Dodikove stranke među bosanskim Srbima. – Očito se u RS-u već stvara ozbiljna oporba vladajućem SNSD-u, što do sada nije bio slučaj – ocijenio je dopredsjednik RS-a i visoki dužnosnik Stranke demokratske akcije (SDA) Adil Osmanović.\nU izjavi koju prenosi "Oslobođenje" Osmanović je ipak upozorio kako je šteta što je PDP izišao iz vlasti jer je riječ o stranci koja je podupirala provedbu dogovora o političkim reformama što su ga postigli Dodik, predsjednik SDA Sulejman Tihić i predsjednik HDZ-a BiH Dragan Čović. Pretpostavku o jačanju oporbe Dodiku u RS-u Osmanović je temeljio na činjenici da je bivši entitetski predsjednik Dragan Čavić odlučio utemeljiti stranku koja bi se suprotstavila monopolu SNSD-a, ali i postala alternativa Srpskoj demokratskoj stranci (SDS) koja je izgubila mjesto vođe oporbe. Glavni tajnik SNSD-a Rajko Vasić pojavu nove stranke, koju će predvoditi Čavić, nazvao je "minornom". Komentirajući PDP-ovu odluku da napusti koaliciju na vlasti, Vasić je za lokalne medije izjavio kako bi to mogao biti dio "orkestrirane međunarodne urote" ne bi li se oslabio SNSD. Ta je stranka najavila kako će nove koalicijske partnere potražiti u dvjema manjim strankama – Socijalističkoj partiji (SP) Petra Đokića i Demokratskom narodnom savezu (DNS) Marka Pavića. (Kliker.info-Hina)


SRBIJA / SRPSKI MED SKUPLJI U SRBIJI NEGO U EU\nProsečna vrednost kilograma meda iz Srbijena tržištu Evropske unije iznosila je svega 440 dinara po kilogramu u 2018. godini, znatno jeftinije nego u samoj Srbiji, pokazuju podaci koje je objavila Evropska komisija.\n29.06.2019 · MED / SRBIJA\nSRBIJA / POBOLЈŠANJE RADA POSTROJENJA ZA PRERADU VODE „MEDOŠEVAC“ / NOVI BUNARI ZA VIŠE VODE\nZbog napredovanja rudarskih radova, otvaranja Polјa „E“, zamenskog resursa i prirodnog nastavka Polјa „D“ na granici Baroševca i Zeoka, smanjuju se i lokalna izvorišta Zeoke i Medoševac. Nivo podzemnih voda u ovim izvorištima opada, a bušenjem i eksploatacijom bunara za predodvodnjavanje pada kapacitet postojećih bunara za snabdevanje postrojenja za preradu vode.\n23.06.2019 · „MEDOŠEVAC“\nEGIPAT / UBISTVO MURSIJA JE SLIKA MUSLIMANSKOG SVIJETA / PIŠE: MIRNES KOVAČ\n18.06.2019 · KAIRO / EGIPAT / MUHAMED_MURSI / DEOKRATIJA / TOTALITARIZAM / DIKTATORI / MISLIMANSKA_BRAĆA / MIRNES_KOVAČ / SUĐENJE / VOJNI_UDAR / ABDEL_FATTAH_EL-SISI /\n24.05.2019 · MEDITTERAN